recursal/Fanatic-Fandom huggingface dataset:
ภูตคริสตัล

» ภูต
 **ภูตคริสตัล** (Crystal Sprite) มีลักษณะคล้ายผลึกสีม่วงขนาดเล็ก คอยบินวนรอบตัวละครเพื่อบล็อกกระสุนหรือป้องกันความเสียหายต่าง ๆ

เมื่อภูตคริสตัลดวงใดได้รับความเสียหาย เช่น โดนกระสุนหรือโดนตัวศัตรูที่ทำให้ได้รับบาดเจ็บ ภูตดวงนั้นจะหายไป หรือกรณีที่เป็นแรงระเบิด ภูตคริสตัลมักจะหายไปทุกดวพร้อม ๆ กัน

คุณสามารถทำให้ภูตคริสตัลปรากฏขึ้นมาก็ต่อเมื่อมีของวิเศษบางอย่างและตัวละครอยู่ในสถานะที่ของวิเศษนั้นกำหนดไว้เท่านั้น เช่น ของวิเศษที่ชื่อ  DEFENSIVE MAGIC SCROLL จะทำให้ภูตคริสตัลปรากฏขึ้นมาเฉพาะตอนที่คุณใกล้ตาย หากคุณฟื้นฟู HP ซึ่งทำให้สถานะใกล้ตายสิ้นสุดลง ภูตคริสตัลทั้งหมดจะหายไปทันที

จำนวนภูตคริสตัลที่คุณจะได้รับตอนภูตคริสตัลปรากฏตัวออกมาขึ้นกับจำนวนคริสตัลที่คุณมีอยู่ ณ ตอนนั้น และแปรผันตามจำนวนช่องคริสตัลสีม่วงในช่องเก็บคริสตัลของตัวละคร ถ้าหากจำนวนช่องคริสตัลสีม่วงเพิ่มขึ้น เช่น เก็บคริสตัลได้เพิ่มเติม จำนวนภูตคริสตัลของคุณจะเพิ่มขึ้นด้วย ในทางกลับกัน หากคุณใช้คริสตัลจะส่งผลให้จำนวนภูตคริสตัลลดลงเช่นกัน

ภาษาไทย
ศัตรู/เหล็ก

» ศัตรู
ศัตรูประเภทเหล็ก (Iron Type) มีเกราะเหล็กหนาทำให้กระสุนปืนทั่วไปยิงไม่เข้า ตอนเริ่มจู่โจมจะถอดเกราะออก ทำให้เห็นเนื้อสีชมพูด้านใน คุณต้องอาศัยจังหวะนี้ในการโจมตี

 ตัวบินกัดเล็ก | โดนตัวได้
 ตัวบินกัด | โดนตัวได้
 ตัวหย่อนระเบิด | โดนตัวได้
 ตัวแมงกะพรุน | โดนตัวได้
 ตัวบินยิง | โดนตัวได้

ภาษาไทย : English
ตู้รหัสเกม

» บาร์ | รหัสเกม
**ตู้รหัสเกม** (Seed Machine) เป็นอุปกรณ์ชนิดหนึ่งที่ตั้งอยู่ข้าง ๆ รูปปั้นก่อนถึงทางลงไปตะลุยดันเจี้ยน อุปกรณ์นี้ใช้สำหรับใส่รหัสเกม (Seed) เพื่อระบุเกมที่ต้องการเล่น

## การอัปเกรด

คุณสามารถอัปเกรดตู้รหัสเกมได้หลังจากทำเควสปลดล็อกตู้แลกการ์ดเสร็จแล้ว โดยการทำเควสที่ 2 ของเลขานุการของ Hades

หลังจากอัปเกรดแล้ว คุณจะสามารถเลือกเล่นรหัสเกมพิเศษที่แตกต่างจากดันเจี้ยนปกติ เช่น มีห่านหรือแมวปรากฏตัวในดันเจี้ยน หรือมีแต่ห้องมินิเกมให้เล่น เป็นต้น

## รูปภาพ

เครื่องป้อนรหัสที่ยังไม่อัปเกรดเครื่องป้อนรหัสที่อัปเกรดแล้ว

ภาษาไทย : English
ช่องหัวใจ

» ค่าพื้นฐานตัวละคร
 **ช่องหัวใจ** (Heart Container) คือ ช่องสำหรับเก็บสะสมหัวใจเพื่อฟื้นฟู HP ประเภทหัวใจ

เมื่อคุณเก็บหัวใจที่ดรอปตามพื้นจะทำให้ช่องหัวใจสีเทาเปลี่ยนเป็นสีแดง (ฟื้นฟู HP) โดยคุณสามารถเก็บหัวใจเพื่อฟื้นฟู HP ได้สูงสุดไม่เกินจำนวนช่องหัวใจที่มีอยู่

เมื่อคุณได้รับบาดเจ็บจำนวนหัวใจสีแดงในช่องหัวใจจะลดลง (กลายเป็นสีเทา)

## จำนวนช่องหัวใจ

คุณสามารถมีจำนวนช่องหัวใจได้สูงสุด 8 ช่อง และคุณสามารถทำให้จำนวนช่องหัวใจลดลงจนกระทั่งไม่มีช่องหัวใจเลยสักช่องก็ได้ แต่คุณต้องมี HP ประเภทโล่เหลืออยู่ มิฉะนั้น คุณจะตาย

วิธีการเพิ่มช่องหัวใจมี 2 วิธี คือ

* การเก็บหัวใจเน่า 1 อัน มีโอกาสได้ช่องหัวใจเพิ่ม 1 ช่อง
* การหยิบของวิเศษที่ส่งผลให้จำนวนช่องหัวใจเพิ่มขึ้น

การลดช่องหัวใจเกิดขึ้นได้ 2 กรณี คือ

* คุณตั้งใจสละช่องหัวใจ 1 ช่อง (Sacrifice) ในห้องลับ Ares เพื่อแลกกับสิทธิในการเลือกไอเทมฟรี 1 ชิ้น
* การหยิบของวิเศษที่ส่งผลให้จำนวนช่องหัวใจลดลง

## ของวิเศษที่เกี่ยวข้อง

เมื่อคุณหยิบของวิเศษเหล่านี้จะส่งผลให้จำนวนช่องหัวใจของคุณเพิ่มขึ้น/ลดลงทันทีที่หยิบ

## เรื่องอื่น

* ตัวละครที่ชื่อ R-6 เป็นตัวละครเพียงตัวเดียวที่ไม่มีช่องหัวใจตอนเริ่มเกม และไม่สามารถเพิ่มช่องหัวใจ ถ้าหากตัวละครนี้หยิบไอเทมที่ส่งผลให้ช่องหัวใจเพิ่มขึ้น/ลดลง จำนวน HP ประเภทโล่ของตัวละครจะเพิ่มขึ้น/ลดลงแทน

ภาษาไทย
หุ่นยนต์มังกร

» วัตถุ | ด่านโบนัสแบบที่ 4
**หุ่นยนต์มังกร** เป็นวัตถุชนิดหนึ่งที่พบเฉพาะในด่านโบนัสแบบที่ 4 หุ่นตัวนี้มีชื่อเล่นว่า "Sir Eat-alot" (เซอร์ อีท-อะล็อต) ต้องการให้คุณนำน็อตมาให้กิน หากคุณนำมาให้จะได้รางวัลเป็นของวิเศษต่าง ๆ

ยิ่งคุณนำน็อตมาให้หุ่นกินพร้อม ๆ กันหลายอัน ยิ่งมีโอกาสลุ้นได้รางวัลใหญ่เป็น  LOTTERY TICKET หรือ  HACKING TOOL ทั้งนี้ จำนวนสูงสุดของน็อตที่มีในด่าน คือ 6 อัน

ภาษาไทย
ไข่

» พิกอัพ
 **ไข่** (Egg) เป็นพิกอัพชนิดหนึ่งที่ดรอปตามพื้น เมื่อคุณเก็บไข่ได้ ไข่จะเปลี่ยนสีเป็นสีใดสีหนึ่ง (แต่ละสีมีคุณสมบัติเหมือนกัน) และลอยตามหลังคุณ เรียงตัวกันเป็นแถวต่อจากสัตว์เลี้ยงที่คุณมีอยู่

## การฟักตัว

หลังจากที่คุณเคลียร์ห้องต่อสู้แต่ละห้องเรียบร้อย มีโอกาสที่ไข่ใบใดใบหนึ่งจะฟักตัวกลายเป็นสัตว์เลี้ยง 1 ตัว

โอกาสฟักตัวสำเร็จของไข่เป็นการสุ่ม หากไข่ฟักตัวสำเร็จ คุณจะได้รับสัตว์เลี้ยงชนิดใหม่ (ชนิดที่คุณยังไม่มี) 1 ตัว ในทางกลับกัน หากการฟักตัวล้มเหลว ไข่จะแตกและหายไป

## เรื่องอื่น

* ของวิเศษบางชิ้นอาจทำให้ไข่หายไป เช่น  MATCHBOX ซึ่งทำให้ไข่แตกเมื่อกระทบกับก้อนหิน
* หากคุณเล่นตัวละครที่ชื่อ MING ในร่างปกติ คุณสามารถยกเลิกการฟักตัวของไข่ใบล่าสุดได้ (แต่เสียไข่ฟรี) โดยกดปุ่ม  ขณะที่มีข้อความแจ้งว่าไข่ฟักออกมาเป็นตัวอะไร (ต้องกดภายใน 1-2 วินาทีเท่านั้น)
* ไข่สีเงินที่เกิดจากแอกทีฟไอเทมของปืนไม่มีวันฟักเป็นตัว (คงสภาพเป็นไข่ไปตลอดจนกว่าจะเปลี่ยนปืน)
* คุณสามารถจำกัดจำนวนไข่สูงสุดที่บินตามหลังคุณในเมนูการตั้งค่าเกม

ภาษาไทย : English
ธาตุไฟ

» ธาตุ
ธาตุไฟเป็นธาตุที่ทำให้ศัตรูหรือวัตถุติดสถานะ "ลุกติดไฟ" แล้วได้รับความเสียหายหรือดาเมจอย่างต่อเนื่อง เมื่อระยะเวลาผ่านไปสักพักหนึ่งสถานะลุกติดไฟจะหายไปเอง

ของวิเศษบางชนิดก่อให้เกิดเปลวไฟ ซึ่งทำให้ศัตรูที่สัมผัสหรือเคลื่อนที่ผ่านเปลวไฟติดสถานะ "ลุกติดไฟ" เช่นกัน เปลวไฟเหล่านี้ไม่เป็นอันตรายต่อคุณและสัตว์เลี้ยง

## ของวิเศษ

ของวิเศษเหล่านี้ทำให้คุณสร้างความเสียหายธาตุไฟหรือก่อให้เกิดเปลวไฟ

ภาษาไทย
WILD MONKEY

* เลเวล 1
* เลเวล 2

This little monkey can fire bullets at enemies.

Monkey King is back! He can attack enemies with his legendary staff.

 » สัตว์เลี้ยง
ตอนเลเวลแรก (WILD MONKEY) มันจะบินวนใกล้ ๆ ตัวคุณในห้องต่อสู้และคอยยิงกระสุนธรรมดาใส่ศัตรู

เมื่อเลเวลอัพเป็น WUKONG มันจะบินไล่หาศัตรูไปทั่วห้องเพื่อโจมตีระยะประชิดแทน ซึ่งพลังโจมตีแรงกว่าสัตว์เลี้ยงชนิดอื่นมาก

## เรื่องอื่น

* สัตว์เลี้ยงชนิดนี้ไม่ปรากฏในรายการที่ชั้นใต้ดิน แต่มีโอกาสสุ่มเกิดจากไข่ได้เหมือนกับสัตว์เลี้ยงชนิดอื่น
* ร่าง WUKONG เป็นสัตว์เลี้ยงที่ช่วยคุณในการต่อสู้ได้ดีมาก มันช่วยกำจัดศัตรูที่ชอบผลุบโผล่ตามกำแพง และสามารถโจมตีบอสในจุดที่อาวุธของคุณยิงไม่ถึงได้ด้วย แต่ข้อด้อย คือ มันมักตายเร็วโดยเฉพาะตอนโจมตีใส่ศัตรูที่เป็นตัวระเบิดหรือศัตรูที่มีหนาม

## ประวัติการเปลี่ยนแปลง

* เวอร์ชัน 1.4.4: นำ  WILD MONKEY ออกจากรายการสัตว์เลี้ยงในชั้นใต้ดิน

ภาษาไทย : English
ประตู

» วัตถุ
**ประตู** (Door) คือ วัตถุกั้นทางเข้าออกห้องหรือกั้นบริเวณภายในห้อง เพื่อกีดขวางไม่ให้ตัวละครเข้าไปจนกว่าจะเปิดประตูด้วยวิธีการใดวิธีการหนึ่ง

ประตูทุกชนิดเมื่อเปิดได้แล้วจะเปิดค้างไว้ถาวร ทำให้คุณเดินผ่านประตูได้ตลอดในภายหลัง

## ชนิดของประตู

แบ่งตามวิธีการเปิด ดังนี้

ดูรายละเอียดเพิ่มเติมได้โดยคลิกที่ชื่อหรือรูปประตู

* เปลี่ยนเป็นประตูหนาม หากได้รับความเสียหาย
 ประตูหนาม | * วิธีเปิด คือ ให้ตัวละครสัมผัสโดนประตูแล้วได้รับบาดเจ็บ
 ประตูสล็อต | * เสียเหรียญ 5  ต่อการลองเปิดประตูแต่ละครั้ง
 ประตูหิน | * ทำลายประตูทิ้งได้ด้วยแรงระเบิด
* แบบมีรอยร้าว (ด้านซ้าย) ใช้ระเบิดเพียงครั้งเดียว
 ประตูล็อกกุญแจ | * ใช้ลูกกุญแจ  เพื่อเปิดประตู
* จำนวนลูกกุญแจที่ใช้ ขึ้นกับจำนวนแม่กุญแจ  บนประตู
 ประตูล็อกพิเศษ | * ใช้  ลูกกุญแจพิเศษ เพื่อเปิดประตู

## เรื่องอื่น

* แอกทีฟไอเทมชื่อ  WAVE PARTICLE DUALITY ซึ่งทำให้ตัวละครย้ายตำแหน่งตนเองจากจุดหนึ่งไปยังอีกจุดหนึ่งภายในห้อง ไม่สามารถใช้วาร์ปทะลุประตู ไม่ว่าจะเป็นประตูชนิดใดก็ตาม
* ในห้องต่อสู้ทุกห้อง เมื่อศัตรูปรากฏตัวขึ้นมาแล้วจะมีโครงเหล็กกั้นทางเข้าออกห้องทุกทางไว้ รวมทั้งครอบตรงประตูเพื่อป้องกันไม่ให้ประตูได้รับความเสียหายจากกระสุน (แต่ไม่ป้องกันแรงระเบิดหรือกระสุนที่ทะลุกำแพงได้) เมื่อเคลียร์ศัตรูในห้องจนหมด โครงเหล็กดังกล่าวจะหายไป
* สำหรับเลเซอร์สีแดงที่กั้นทางเข้าออกห้องบางห้อง ดูรายละเอียดที่ ม่านเลเซอร์ (ไม่ถือว่าเป็นประตู)

ภาษาไทย : English
หีบหิน

» วัตถุ | หีบ
**หีบหิน** (Stone Chest) เป็นหีบที่ต้องใช้แรงระเบิดเพื่อทำลายหีบจึงจะได้สิ่งที่บรรจุอยู่ภายในหีบ

วิธีการทำลายหีบมีหลายวิธี เช่น ปาลูกระเบิดใส่หีบ ยิงจรวดหรือกระสุนที่เกิดการระเบิดให้รัศมีของการระเบิดโดนตัวหีบ

เมื่อเปิดหีบมีโอกาสสุ่มได้ของทั่วไปเหมือนกับหีบชนิดอื่น ๆ ในกลุ่มหีบทั่วไป

## เรื่องอื่น

* ท่ากระโดดกระแทกพื้นของแอกทีฟไอเทมชื่อ  ENERGY DRINK ซึ่งสามารถทำลายก้อนหินหรือถังหินจนแตก แต่กลับไม่สามารถทำลายหีบหิน (อาจเป็นบัค)

ภาษาไทย : English
หีบหนาม

» วัตถุ | หีบ | เรจ
**หีบหนาม** (Spike Chest) เป็นหีบที่เปิดออกเมื่อตัวละครสัมผัสโดนหีบและได้รับบาดเจ็บ โดยเสีย HP เทียบเท่ากับการโดนศัตรูในด่านนั้นโจมตี 1 ครั้ง ทั้งนี้ ตัวละครมีโอกาสตายได้ ถ้าหากมี HP น้อยเกินไป

บางครั้งหีบชนิดนี้อาจเกิดจากหีบคริสตัลที่ได้รับความเสียหายจากสิ่งต่าง ๆ เช่น แรงระเบิด กระสุน

เมื่อเปิดหีบมีโอกาสสุ่มได้ของทั่วไปเหมือนกับหีบชนิดอื่น ๆ ในกลุ่มหีบทั่วไป

การยอมเสีย HP ให้กับหีบหนามส่งผลให้มิเตอร์เรจเพิ่มขึ้น 15 หน่วย

หากหีบได้รับความเสียหายจากธาตุไฟ เช่น โดนลูกระเบิดหรือกระสุนธาตุไฟ หีบจะมีรอยเปลวไฟสีเหลืองเล็ก ๆ หลายแห่ง เมื่อสัมผัสโดนหีบที่ลุกติดไฟนี้ ตัวละครจะเสีย HP เป็นสองเท่าจากปกติ และทำให้มิเตอร์คั่งแค้นเพิ่มขึ้น 40 หน่วย

ภาษาไทย : English
MING

* ร่างปกติ
* ร่าง Alter Ego

 » ตัวละครหลัก
MING เป็นตัวละครหลักที่มีความสามารถเฉพาะตัวเกี่ยวข้องกับสัตว์เลี้ยง

คุณสามารถปลดล็อกตัวละครนี้ได้ในหน้าการอัปเกรดระดับ 5 โดยใช้เฟธเจม 10

## CHESS PIECES

คำบรรยายในเกม| Ming สามารถรู้ล่วงหน้าว่าไข่ใบถัดไปจะฟักเป็นอะไร และคุณสามารถใช้ปุ่ม  เพื่อยกเลิกการฟักไข่

สกิลนี้เป็นสกิลตัวละครของ **MING** ในร่างปกติ ซึ่งทำให้คุณทราบว่าไข่ใบถัดไปจะฟักตัวสำเร็จหรือไม่

ถ้าฟักตัวสำเร็จ ตรงด้านขวาล่างของหน้าจอจะแสดงรูปสัตว์เลี้ยงเพื่อแจ้งว่าคุณกำลังจะได้สัตว์เลี้ยงตัวไหน แต่ถ้าไข่จะฟักตัวล้มเหลวจะแสดงเป็นรูปไข่แตกแทน

อีกทั้งสกิลนี้เปิดโอกาสให้คุณสามารถยกเลิกการฟักตัวของไข่ได้ด้วย (มีค่าเท่ากับการฟักตัวแล้วได้ไข่แตก)

อ่านรายละเอียดเพิ่มเติมที่  CHESS PIECES

## FIRST AID

คำบรรยายในเกม| Ming สามารถใช้ HP ประเภทหัวใจ 1 ดวงเพื่อชุบชีวิตสัตว์เลี้ยงตัวล่าสุดที่เพิ่งตาย กดปุ่ม  เพื่อใช้งาน

สกิลนี้เป็นสกิลตัวละครของ **MING** ในร่าง Alter Ego ซึ่งทำให้คุณสามารถชุบชีวิตสัตว์เลี้ยงตัวล่าสุดที่เพิ่งตายได้

เมื่อมีสัตว์เลี้ยงตายจะมีรูปของสัตว์เลี้ยงปรากฏขึ้นทางด้านขวาล่างของหน้าจอ คุณสามารถกดปุ่ม ใช้สกิลตัวละคร  โดยเสีย HPประเภทหัวใจจำนวน  1 HP แลกกับการชุบชีวิตสัตว์เลี้ยงตัวล่าสุดที่เพิ่งตาย 1 ตัว

ถ้าหากมีสัตว์เลี้ยงตายหลายตัวติด ๆ กันก่อนกดใช้สกิล คุณจะใช้สกิลนี้ชุบชีวิตสัตว์เลี้ยงที่ตายเป็นตัวสุดท้ายได้เพียงตัวเดียวเท่านั้น
DLC Alter Ego

**DLC Lovable Rogues Pack** เป็นเกมเสริมจากตัวเกมหลักซึ่งทำให้ตัวละครหลักแต่ละตัวมีร่างเพิ่มเติมเพิ่มจากร่างปกติ เรียกว่า ร่าง "Alter Ego" (ตัวตนที่ 2)

ร่าง Alter Ego ของตัวละครมีสกิลตัวละคร HP ตั้งต้น และพิกอัพตอนเริ่มเกมที่แตกต่างจากร่างปกติเล็กน้อย นอกเหนือจากเรื่องดังกล่าวแล้ว เกมเสริมนี้ไม่มีเนื้อหาอื่นแตกต่างจากเกมหลักแต่อย่างใด

ทั้งนี้ คุณจำเป็นต้องติดตั้งตัวเกมหลักก่อนจึงจะสามารถติดตั้งและเล่นเกมเสริมนี้ได้

## ตัวละครของ DLC

ตัวละครจากตัวเกมหลักทั้ง 8 ตัวจะมีร่าง Alter Ego เพิ่มเข้ามาให้คุณเลือกในหน้าจอเลือกตัวละครทันที ถึงแม้ว่าคุณจะยังไม่ได้ปลดล็อกตัวละครในร่างปกติก็ตาม

สำหรับผู้ที่ติดตั้ง DLC Lovable Rogues Pack จะสามารถเล่นตัวละครเหล่านี้ในร่าง Alter Ego เพิ่มเติม

ภาษาไทย
แลป

» ศูนย์บัญชาการ | ศัตรู
**แลป** (Lab) ตั้งอยู่ที่ชั้น B2 ของศูนย์บัญชาการ เป็นสถานที่สำหรับจัดแสดงรายการศัตรูในเกม (มีไม่ครบทุกชนิด) เพื่อให้คุณเลือกเปลี่ยนชนิดศัตรูบางตัวได้ตามใจชอบ

## ศัตรูที่เปลี่ยนชนิดได้

มีศัตรูที่แสดงในแลปทั้งหมด 69 ตัว ซึ่งคุณสามารถกดปุ่ม  เพื่อเลือกชนิดศัตรูที่คุณไม่อยากพบเจอ (ไม่ต้องการให้สุ่มเกิดในดันเจี้ยน) แล้วแทนที่ด้วยศัตรูชนิดอื่นภายในกลุ่มเดียวกัน

สำหรับแลป กลุ่มของศัตรู แบ่งออกเป็น 3 กลุ่ม คือ กลุ่มบินไม่ได้ กลุ่มบินได้ และกลุ่มไต่เพดาน

หมายเหตุ: เรียงจากฝั่งขวาของแลปไปทางซ้าย

นอกจากนี้ คุณสามารถเลือกศัตรูเหล่านี้แทนได้ด้วย (ไม่แสดงให้เห็นในแลป แต่มีให้เลือกตอนกดปุ่ม  เพื่อเปลี่ยนชนิดศัตรู)

## เรื่องอื่น

* เมื่อเปลี่ยนชนิดศัตรูเสร็จ สีของหลอดทดลองบรรจุศัตรูจะเปลี่ยนจากสีชมพูเป็นสีเหลือง คุณสามารถรีเซตชนิดศัตรูกลับไปเป็นค่าตั้งต้นได้โดยการกดปุ่ม  (RESET/รีเซต) ขณะเลือกชนิดศัตรู
* หากคุณเปลี่ยนศัตรูเกิน 5 ตัวจะส่งผลให้คุณไม่สามารถปลดล็อกรางวัลความสำเร็จใน Steam ตอนตะลุยดันเจี้ยน

ภาษาไทย : English
ZOMBIE SISTER

She shoots poison bullets at enemies. She splits into two zombie sisters after getting hurt.

 » สัตว์เลี้ยง
ในห้องต่อสู้ ZOMBIE SISTER จะบินไล่หาศัตรู เมื่อมันเจอตัวศัตรูแล้วจะยิงกระสุนพิษใส่ศัตรู

เมื่อมันได้รับบาดเจ็บครั้งแรกสุด มันจะคัดลอกร่างตัวเองออกมาเป็นสัตว์เลี้ยงที่มีรูปร่างหน้าตาเหมือนกันอีกตัวหนึ่งเพื่อช่วยกันยิง

ทั้งร่างจริงและร่างคัดลอกของสัตว์เลี้ยงชนิดนี้ต่างมี HP เป็นของตนเอง เปรียบเสมือนคุณมีสัตว์เลี้ยงชนิดนี้ 2 ตัว แต่ร่างคัดลอกไม่สามารถสร้างร่างเพิ่มขึ้นมาใหม่ตอนได้รับบาดเจ็บ

## เรื่องอื่น

* สัตว์เลี้ยงชนิดนี้ตายง่าย เนื่องจากมี HP ต่ำและบินไล่ศัตรู ทำให้โดนกระสุนของศัตรูที่กระจัดกระจายทั่วห้องง่ายกว่าสัตว์เลี้ยงส่วนใหญ่ที่คอยโจมตีอยู่ข้างหลังคุณ
* หากคุณใช้ตัวละครที่ชื่อ MING ในร่าง Alter Ego ซึ่งมีสกิลในการชุบชีวิตสัตว์เลี้ยงที่เพิ่งตาย เมื่อ ZOMBIE SISTER ฟื้นคืนชีพแล้วจะสามารถแยกร่างได้อีก ทำให้สัตว์เลี้ยงชนิดนี้เพิ่มจำนวนได้เรื่อย ๆ เมื่อคุณชุบชีวิตพวกมันบ่อย ๆ

ภาษาไทย : English
ศัตรู/หนอน

» ศัตรู
ตัวหนอน (Worm) เป็นศัตรูที่ไม่เป็นอันตราย หลังจากหนอนเกิดขึ้นมาแล้วมันจะตายภายใน 2-3 วินาที ถ้าหากคุณสามารถสัมผัสโดนตัวหนอน ไม่ว่าจะเป็นการเดินชน กระโดดเหยียบ หรือกระโดดโดนตัวหนอน มันจะตายทันทีและดรอปเหรียญจำนวนหนึ่งออกมา (ห้ามฆ่าด้วยวิธีอื่น)

 หนอนทอง | * เมื่อสัมผัสโดนจะดรอปเหรียญ  (มูลค่า 1 เหรียญ) จำนวนมาก

## เรื่องอื่น

* ศัตรูประเภทซอมบี้ (ตัวเขียว) ที่มีโอกาสปล่อยหนอนออกมา 1 ตัวตอนที่มันตาย ได้แก่  ตัววิ่งกัด  ตัวบินกัดเล็ก และ  ตัวบินกัด
* การสังหารหนอนไม่นับว่าเป็นการสังหารศัตรู ดังนั้น ของวิเศษที่ส่งผลตอนคุณสังหารศัตรูจึงไม่ทำงานตอนคุณกำจัดหนอน
* ตัวอย่างของการกำจัดหนอนแล้วแต่เหรียญไม่ดรอปออกมา เช่น
	+ หนอนตายเพราะโดนยิงหรือแรงระเบิด
	+ คุณมีของวิเศษที่ชื่อ  RED HAT ทำให้การกระโดดเหยียบสร้างความเสียหายแก่ศัตรู กรณีนี้ถ้าคุณกระโดดเหยียบหนอน เหรียญจะไม่ดรอป แต่ถ้าคุณเดินชนหนอน เหรียญจะดรอป
	+ คุณมีของวิเศษที่ชื่อ  CROWN OF THORNS ซึ่งทำให้ศัตรูที่โดนตัวคุณได้รับบาดเจ็บ กรณีนี้หนอนจะไม่ดรอปเหรียญออกมาอีกต่อไป
	+ ตายเพราะโดนวงแหวนไฟฟ้าที่ล้อมรอบตัวคุณ เช่น ผลจากของวิเศษที่ชื่อ  TESLA COIL

ภาษาไทย : English
ปัง ปัง

» วัตถุ
**ปัง ปัง** (Bang Bang) เป็นวัตถุที่สามารถยิงกระสุนออกมาเมื่อคุณให้มันกินปืนเข้าไป คุณสามารถแบกพวกมันไปวางตามจุดต่าง ๆ หรือแบกข้ามไปด่านถัดไปก็ได้

คุณมีโอกาสพบพวกมันหลังจากปลดล็อกการอัปเกรดชื่อ  BANG BANG ในห้องปัง ปัง และในด่านโบนัสแบบที่ 6

## สีของปัง ปัง

ปัง ปัง มี 2 สี ดังนี้

* คุณสามารถโยนปืนใส่ปัง ปังสีดำหรือโยนมันใส่ปืนก็ได้ เมื่อสัมผัสปืนแล้วจะเปลี่ยนสถานะเป็นปัง ปังสีเหลือง
* ปัง ปังสีดำ 1 ก้อนกินปืนได้กระบอกเดียวเท่านั้น และไม่สามารถเปลี่ยนกลับมาเป็นตัวสีดำได้อีก
* เมื่อคุณกดปุ่ม ยิง  ปัง ปังสีเหลืองจะยิงกระสุนออกมาโดยหันไปทิศทางเดียวกับคุณ เช่น คุณยิงเฉียงไปทางขวา 45 องศา มันจะยิงเฉียงไปทางขวา 45 องศาเช่นเดียวกัน
* หากคุณมีปัง ปังสีเหลืองหลายอัน คุณสามารถจับพวกมันโยนใส่กัน เพื่อเรียงซ้อนกัน (ต่อตัว) คุณจะได้แบกพวกมันทีละหลาย ๆ ก้อนในคราวเดียว

## เรื่องอื่น

* เมื่อปัง ปังสีเหลืองต่อตัวกันแล้ว คุณไม่สามารถแยกพวกมันเพื่อเรียงลำดับใหม่ ดังนั้น ก่อนโยนพวกมันให้ต่อตัวกันอาจต้องจัดลำดับให้ดีว่าอยากให้กระสุนปืนใดยิงจากด้านล่างสุดเรียงขึ้นมาด้านบน

## รูปภาพ

ปัง ปังสีเหลืองที่ต่อตัวกัน

ภาษาไทย
ความสูงในการกระโดด

» ค่าพื้นฐานตัวละคร
**ความสูงในการกระโดด** (Jump Height) เป็นค่าพื้นฐานของตัวละครประเภทหนึ่งซึ่งเป็นค่าที่กำหนดระยะทางสูงสุดที่ตัวละครสามารถลอยขึ้นจากพื้น เมื่อกดปุ่ม กระโดด  หรือ

ตัวละครทุกตัวในเกม **Neon Abyss** มีความสูงในการกระโดดตั้งต้นเท่ากันทุกตัว และสามารถเพิ่มค่านี้ได้เพียงวิธีเดียว คือ ได้ของวิเศษที่มีโบนัสเพิ่มความสูงในการกระโดด

## ของวิเศษที่เกี่ยวข้อง

ของวิเศษเหล่านี้เพิ่มความสูงในการกระโดดของตัวละคร

ภาษาไทย
ห้อง 404

» ศูนย์บัญชาการ | รหัสโกงเกม
**ห้อง 404** (404 Room) เป็นห้องแห่งหนึ่งในศูนย์บัญชาการ มีทางเข้าอยู่ที่ชั้นบนสุดของศูนย์ก่อนถึงออฟฟิศของ Hades ในห้อง 404 มีหัวหน้าวิศวกรนั่งหันหลังอยู่ตลอดเวลา

ขณะคุณยืนอยู่ตรงหัวหน้าวิศวกร หากคุณกดปุ่ม  (TALK/พูดคุย) เกมจะแสดงรายการรหัสโกงเกมที่คุณเคยปลดล็อกแล้ว

## การปลดล็อก

คุณสามารถพบทางเข้าห้องนี้ได้ก็ต่อเมื่อคุณทำเควสแรกของเลขานุการของ Hades เสร็จแล้ว (เควสเดียวกับตู้แลกการ์ด)

## รูปภาพ

ทางเข้าห้อง 404

ภาษาไทย : English
หีบสล็อต

» วัตถุ | หีบ | เครื่องจักร
**หีบสล็อต** (Slot Chest) เป็นหีบที่ต้องเสียเหรียญ 10  ต่อการสั่งให้หีบทำงานแต่ละครั้ง ไม่ว่าจะเป็นหีบขนาดใดก็ตาม ทั้งนี้ คุณต้องปลดล็อกการอัปเกรดชื่อ  SLOT CHEST ก่อนจึงจะมีโอกาสพบหีบชนิดนี้ในดันเจี้ยน

เมื่อหีบทำงาน ไฟที่ด้านหน้าของหีบจะสลับไปมาระหว่างสีเหลืองและสีแดง หากไฟหยุดที่สีเหลือง หีบจะเปิดออก ในทางกลับกัน หากไฟหยุดที่สีแดง แสดงว่า การเปิดหีบล้มเหลวแต่ยังสามารถลองเปิดหีบใหม่ได้อีกจนกว่าหีบจะพัง

โอกาสเปิดหีบสำเร็จเริ่มต้นที่ 50% และมีโอกาสเพิ่มขึ้นเรื่อย ๆ ในครั้งถัด ๆ ไป แต่โอกาสที่หีบจะพังก็เพิ่มขึ้นด้วยเช่นกัน

เมื่อเปิดหีบมีโอกาสสุ่มได้ของทั่วไปเหมือนกับหีบชนิดอื่น ๆ ในกลุ่มหีบทั่วไป

## เรื่องอื่น

* กระสุน แรงระเบิดและการโจมตีระยะประชิดที่เป็นธาตุไฟฟ้าสามารถกระตุ้นให้หีบทำงานได้โดยไม่ต้องใช้เหรียญ แต่มีโอกาสทำหีบพังเช่นกัน
* วงแหวนไฟฟ้ารอบตัวละคร เช่น ผลจากของวิเศษที่ชื่อ  TESLA COIL สามารถกระตุ้นให้หีบทำงานได้เช่นเดียวกับกระสุน/ระเบิดธาตุไฟฟ้า แต่ต้องลองประมาณ 1-3 ครั้ง (ตอนโดนไฟฟ้าแต่ละครั้ง ตัวหีบจะเขย่าเล็กน้อย)

ภาษาไทย : English
ประตูคริสตัล

» วัตถุ | ประตู | วิสดอม
**ประตูคริสตัล** (Crystal Door) เป็นประตูที่ต้องใช้ช่องคริสตัลสีม่วง 3 ช่อง  เพื่อเปิดประตู มักพบประตูชนิดนี้ตรงทางเข้าร้านค้าประจำด่าน

ข้อควรระวังเมื่อพบประตูคริสตัล คือ หากประตูได้รับความเสียหายแม้เพียงครั้งเดียว ไม่ว่าจะมาจากกระสุนปืนหรือแรงระเบิด ประตูจะกลายสภาพเป็นประตูหนามทันที

เมื่อเปิดประตูคริสตัลสำเร็จจะส่งผลให้มิเตอร์วิสดอมเพิ่มขึ้นประมาณ 10 หน่วย

ภาษาไทย : English
ร้านเสื้อผ้า

» ศูนย์บัญชาการ
**ร้านเสื้อผ้า** (Clothing Store) เป็นสถานที่แห่งหนึ่งในชั้นใต้ดิน ใช้สำหรับบันทึกรูปลักษณ์ภายนอกของคุณหลังจากสวมชุดฮาโลวีนหรือของวิเศษต่าง ๆ เพื่อนำไปใช้ตอนออกไปนอกชั้นใต้ดินหรือตอนลงดันเจี้ยน

## การบันทึกรูปลักษณ์

หากคุณต้องการให้ตัวละครสวมชุดฮาโลวีนหรือของวิเศษ มีขั้นตอนดังนี้

1. เลือกตัวละครที่คุณต้องการใช้ก่อน แล้วกดลิฟต์พาตัวละครมาที่ชั้นใต้ดิน
2. ไปตรงรายการจัดแสดงชุดฮาโลวีนหรือของวิเศษแล้วกดปุ่ม  เพื่อเลือกรายการที่ต้องการใส่ คุณสามารถเลือกใส่หลายอย่างทับกันได้
3. ให้ตัวละครไปยืนหน้าร้านเสื้อผ้าแล้วกดปุ่ม  (SAVE APPEARANCE/บันทึกรูปลักษณ์)
4. เมื่อตัวละครออกจากชั้นใต้ดินจะยังคงมีรูปลักษณ์ภายนอกเหมือนกับที่เคยบันทึกไว้และสามารถเริ่มตะลุยดันเจี้ยนได้ตามปกติ

ถ้าต้องการเปลี่ยนรูปลักษณ์เป็นค่าตั้งต้นตอนยังไม่ได้สวมชุดฮาโลวีนหรือของวิเศษ ทำได้โดยให้ตัวละครไปยืนหน้าร้านเสื้อผ้าแล้วกดปุ่ม  (RESTORE APPEARANCE/เรียกคืนรูปลักษณ์) เพื่อรีเซตค่าใหม่

ภาษาไทย
R-6

* ร่างปกติ
* ร่าง Alter Ego

 » ตัวละครหลัก
R-6 เป็นตัวละครหลักที่เป็นหุ่นยนต์เพียงตัวเดียวในทีม "Grim Squad" ตัวละครนี้มีแต่ HP ประเภทโล่เท่านั้น ไม่มี HP ประเภทหัวใจ และไม่สามารถเพิ่ม  ช่องหัวใจ

คุณสามารถปลดล็อกตัวละครนี้ได้ในหน้าการอัปเกรดระดับ 3 โดยใช้เฟธเจม 10

เนื่องจาก R-6 มีแต่ HP ประเภทโล่ (ไม่มีช่องหัวใจ) ทำให้ส่งผลกระทบหลายด้าน เช่น

* R-6 สามารถมี HP ประเภทโล่สูงสุด 16 HP (ตัวละครอื่นมี HP ประเภทโล่สูงสุดเพียง 8 HP)
* R-6 ไม่สามารถเก็บหัวใจทุกชนิดที่ดรอปอยู่ตามพื้น เช่น
* R-6 สามารถเก็บ  หัวใจเน่าได้ และมีโอกาสฟื้นฟู HP ประเภทโล่ 1 HP (ไม่ว่าจะเป็นหัวใจเน่าแบบเต็มดวงหรือครึ่งดวง)
* ของวิเศษที่เพิ่มหรือลดจำนวนช่องหัวใจตอนหยิบของวิเศษจะส่งผลให้ HP ประเภทโล่ของ R-6 เพิ่มขึ้นหรือลดลงตามจำนวนช่องหัวใจที่ระบุ
* ในห้องลับ Ares ที่ต้องสังเวยช่องหัวใจ 1 ช่องแลกกับการได้เลือกไอเทมนั้น สำหรับ R-6 จะสังเวย HP ประเภทโล่ 1 HP แทน
* R-6 ไม่สามารถใช้บริการเคาน์เตอร์ชนิดที่รับแลกหัวใจเพื่อลุ้นของรางวัล
* R-6 ไม่สามารถเรียกใช้งานแอกทีฟไอเทมที่ต้องใช้ HP ประเภทหัวใจ ได้แก่  EVIL LEDGER  WRONG FORMULA

## PAPER CRANE

คำบรรยายในเกม| R-6 สามารถใช้ได้แค่โล่ เนื่องจากเขาไม่สามารถเพิ่มช่องหัวใจ และเขาสามารถเห็นคำบรรยายของไอเทมก่อนที่จะหยิบมันขึ้นมา

สกิลนี้เป็นสกิลตัวละครของ **R-6** ในร่างปกติ ซึ่งทำให้คุณเห็นคำบรรยายในเกมของไอเทมทุกชนิดโดยที่ยังไม่ได้กดปุ่ม  เพื่อหยิบหรือเก็บไอเทม (ปกติจะเห็นแต่ชื่อของไอเทมเท่านั้น)

ทั้งนี้ สำหรับไอเทมที่วางขายอยู่บนแท่นวางสินค้าในร้านค้า (ยังไม่ได้ซื้อ) คุณจะเห็นแต่คำบรรยายของไอเทมเท่านั้น (ไม่เห็นชื่อของไอเทม)

อ่านรายละเอียดเพิ่มเติมที่  PAPER CRANE

## SPINNING TOP

คำบรรยายในเกม| R-6 สามารถใช้ได้แค่โล่ ในยามที่เขาใกล้ตาย หากเขาเคลียร์ห้องต่อสู้ถัดไปได้โดยไม่บาดเจ็บเลย เขาจะฟื้นฟูโล่ครึ่งอัน และได้ไอเทม 1 ชิ้น

สกิลนี้เป็นสกิลตัวละครของ **R-6** ในร่าง Alter Ego ซึ่งเป็นสกิลแบบพาสซีฟ โดยส่งผลก็ต่อเมื่อคุณอยู่ในสถานะใกล้ตาย และเข้าเงื่อนไขของสกิลครบทุกข้อ ดังนี้

1. ก่อนเข้าห้องต่อสู้ คุณต้องอยู่ในสถานะใกล้ตายอยู่แล้ว (ไม่ใช่เพิ่งได้รับบาดเจ็บจนใกล้ตาย) และ
2. คุณต้องไม่ได้รับบาดเจ็บตลอดการต่อสู้จนกระทั่งเคลียร์ศัตรูในห้องเสร็จ

หลังจากนั้น สกิลนี้จะทำงานโดยอัตโนมัติ ดังนี้

1. HP ของคุณเพิ่มขึ้น 0.5 HP () (ทำให้คุณออกจากสถานะใกล้ตาย) และ
2. ห้องจะดรอปไอเทมให้คุณ 1 ชิ้น เช่น ของวิเศษ ปืน หรืออาจดรอป  TECH GEAR ซึ่งเป็นของวิเศษที่ดรอปเฉพาะ **R-6** ในร่าง Alter Ego เท่านั้น

อ่านรายละเอียดเพิ่มเติมที่  SPINNING TOP
IMMORTAL SOUL

โบนัสของเซต| แปลงช่องหัวใจให้กลายเป็นการฟื้นคืนชีพ ดรอปของวิเศษ 1 อย่างในแต่ละครั้งที่ฟื้นขึ้นมา

 » ของวิเศษ | เซตของวิเศษ | การฟื้นคืนชีพ
เซตของวิเศษ IMMORTAL SOUL (วิญญาณอมตะ) ประกอบด้วย ของวิเศษทั้งหมด 13 ชิ้น

เมื่อคุณสะสมของวิเศษชิ้นใดก็ได้ในเซตนี้ครบ 4 ชิ้นจะได้รับโบนัส คือ ช่องหัวใจที่คุณมีอยู่ ณ ปัจจุบันจะลดลงเหลือเพียงช่องเดียว จำนวนช่องหัวใจที่หายไปนั้นจะกลายเป็นจำนวนครั้งที่คุณสามารถฟื้นคืนชีพได้

หลังจากที่คุณได้เซตของวิเศษนี้แล้ว

* คุณสามารถมีช่องหัวใจสูงสุดเพียง 1 ช่องเท่านั้น
* ขณะที่คุณมีช่องหัวใจ 1 ช่อง หากคุณได้ของวิเศษที่มีคุณสมบัติเพิ่มช่องหัวใจ จำนวนครั้งที่คุณสามารถฟื้นคืนชีพจะเพิ่มขึ้นแทนจำนวนช่องหัวใจ
* ช่องหัวใจคุณอาจลดลงเหลือ 0 ช่องก็ได้ เช่น คุณได้ของวิเศษที่ทำให้ช่องหัวใจลดลงหรือสังเวยช่องหัวใจในห้องลับ Ares ซึ่งไม่กระทบต่อจำนวนครั้งที่คุณฟื้นคืนชีพ

ขณะที่คุณมีจำนวนครั้งของการฟื้นคืนชีพมากกว่า 0 หากคุณ HP ลดเหลือ 0 HP (ตาย)

* คุณจะฟื้นขึ้นมาตรงจุดที่คุณเพิ่งตายพร้อมกับ HP ประเภทหัวใจจำนวน 1 HP
* จะมีของวิเศษดรอปออกมาให้เก็บ 1 อัน
* จำนวนครั้งที่คุณสามารถฟื้นคืนชีพได้จะลดลง 1 ครั้ง

## ประวัติการเปลี่ยนแปลง

* เวอร์ชัน 1.4.5: เพิ่มเซตของวิเศษนี้เข้ามาในเกม
ด่านโบนัสแบบที่ 6

» เดอะ อะบิส
ด่านโบนัสแบบที่ 6 เป็นด่านที่มีปืน 4 กระบอกให้คุณเลือกใช้และมีปัง ปัง 4 อันสำหรับให้มันกินปืนที่คุณไม่ได้เลือกแล้วแบกพวกมันไปช่วยคุณยิงศัตรูในด่านถัดไป

คุณต้องมีตั๋ว  TICKET-6 ติดตัวตอนเข้าวาร์ปเพื่อเดินทางมายังด่านโบนัสนี้

## โครงสร้างด่าน

ด่านโบนัสแบบที่ 6 มีเพียง ห้องเริ่มต้น 1 ห้องเชื่อมต่อกับห้องปัง ปัง 4 ห้อง

### ห้องเริ่มต้น

ในห้องเริ่มต้นมีเพียงวาร์ปสำหรับออกจากด่าน ส่วนทางออกห้องทั้ง 4 ทางเชื่อมต่อกับห้องปัง ปัง

### ห้องปัง ปัง

ในห้องปัง ปังแต่ละห้องมีปืน 1 กระบอกและปัง ปัง 1 อัน คุณสามารถเลือกว่าจะใช้ปืนปัจจุบันที่ถืออยู่หรือเปลี่ยนปืน

สำหรับปืนที่คุณไม่ได้เลือก คุณสามารถโยนปัง ปังใส่ปืนที่วางอยู่ (หรือโยนปืนใส่ปัง ปังก็ได้) ปัง ปังจะกลืนปืนเข้าไปและเปลี่ยนจากตัวสีดำเป็นตัวสีเหลืองและสามารถนำไปต่อตัวกันเพื่อแบกไปยังด่านถัดไป

ดูรายละเอียดเพิ่มเติมเรื่องปัง ปังที่หน้า ปัง ปัง

ภาษาไทย : English
โทเคน

» ไอเทม
**โทเคน** (Token) เป็นไอเทมชนิดหนึ่งซึ่งใช้สำหรับปลดล็อกด่าน 8

เมื่อคุณได้โทเคนชนิดใดชนิดหนึ่งมาแล้ว มันจะบินตามหลังคุณตลอดเวลาจนกระทั่งคุณปราบบอสด่าน 7 (Zeus) ซึ่งวาร์ปของบอสด่าน 7 จะพาคุณไปยังด่าน 8 ต่อไป

หากคุณไม่มีโทเคน เกมจะสิ้นสุดลงหลังจากปราบบอสด่าน 7 เสร็จ

## ชนิดของโทเคน

คุณรู้สึกโกรธ | ปลดล็อกด่าน 8 ของ Ares

ภาษาไทย : English
การฟื้นคืนชีพ

» พื้นฐานการเล่น
โดยทั่วไปแล้ว เมื่อ HP ของคุณลดลงจนเหลือ 0 HP (ไม่มีทั้ง HP ประเภทหัวใจและโล่เหลือเลย) คุณจะตายแล้วกลับไปเกิดที่บาร์ทำให้เกมในรอบ (Run) ปัจจุบันสิ้นสุดลง แต่ถ้าหากคุณมีของวิเศษที่มีคุณสมบัติทำให้คุณฟื้นคืนชีพหรือมีเซตของวิเศษชื่อ  IMMORTAL SOUL คุณจะฟื้นขึ้นมาในดันเจี้ยนและเล่นเกมในรอบนั้นต่อไปได้

## ของวิเศษ

ของวิเศษเหล่านี้ทำให้คุณมีโอกาสฟื้นคืนชีพ

* ถ้าก่อนตายไม่มีช่องหัวใจเลย ตอนฟื้นจะมี HP ประเภทโล่ 0.5 HP
 HEART OF FIRE | 100%จำกัด 1 ครั้ง
* ถ้าก่อนตายไม่มีช่องหัวใจเลย ตอนฟื้นจะมี HP ประเภทโล่ 0.5 HP
 SCHRöDINGER'S BET | 50%
* ถ้าก่อนตายไม่มีช่องหัวใจเลย ตอนฟื้นจะมี HP ประเภทโล่ 0.5 HP
 DEFIBRILLATOR | ขึ้นกับผลการเล่นมินิเกมเต้น
* ถ้าก่อนตายไม่มีช่องหัวใจเลย ตอนฟื้นจะมี HP ประเภทโล่ 0.5 HP

## เซตของวิเศษ

เซตของวิเศษที่ชื่อ  IMMORTAL SOUL ทำให้คุณฟื้นคืนชีพได้หลายครั้ง จำนวนครั้งที่คุณสามารถฟื้นคืนชีพได้จะแสดงเป็นตัวเลขต่อท้ายสัญลักษณ์หัวใจ/โล่ ทางด้านบนซ้ายของหน้าจอ

ตอนฟื้นขึ้นมา คุณจะเกิดตรงจุดที่คุณเพิ่งตายพร้อมกับมีจำนวนช่องหัวใจเพียง 1 ช่อง และได้รับ HP ประเภทหัวใจ 1 HP

ภาษาไทย
WADE

* ร่างปกติ
* ร่าง Alter Ego

 » ตัวละครหลัก
WADE เป็นตัวละครหลักที่ผู้เล่นสามารถเลือกเล่นได้ตั้งแต่เริ่มเกม

## CANNED BEEF

คำบรรยายในเกม| Wade สามารถยกวัตถุบางอย่างได้ กดปุ่ม  เพื่อใช้งาน

สกิลนี้เป็นสกิลตัวละครของ **WADE** ในร่าง Alter Ego ซึ่งทำให้คุณสามารถแบกหีบที่ยังไม่เปิดหรือบล็อกทุกชนิด เพื่อเคลื่อนย้ายไปยังจุดอื่นหรือแบกเข้าวาร์ปไปยังด่านถัดไปก็ได้

การใช้สกิลเพื่อแบกวัตถุ ขึ้นกับชนิดของวัตถุ ดังนี้

* หีบ: ต้องยืนอยู่ตรงหีบแล้วกดปุ่ม ใช้สกิลตัวละคร
* บล็อก: ต้องยืนข้าง ๆ บล็อกแล้วกดใช้สกิล (ไม่ใช่ยืนอยู่บนบล็อก)

ขณะที่กำลังแบกของ คุณไม่สามารถโจมตีหรือกดปุ่ม  เพื่อหยิบไอเทม

การกดปุ่ม ใช้สกิลตัวละคร  อีกครั้งขณะที่ยังแบกของอยู่ เป็นการสั่งให้ตัวละครปาของที่แบกไปข้างหน้า ถ้าเป็นของที่ยิงจนแตกสลายได้ ของดังกล่าวจะแตกสลายไปเมื่อกระทบพื้นหรือผนัง ส่วนถังระเบิดจะเกิดการระเบิดขึ้นมา

อ่านรายละเอียดเพิ่มเติมที่  CANNED BEEF

## เรื่องอื่น

* WADE ในร่างปกติเป็นตัวละครเพียงตัวเดียวที่ไม่มีสกิลตัวละคร
ห้องซ่อนเร้น

» แผนที่

ห้องซ่อนเร้น (Hidden Room) เป็นห้องที่ซ่อนตัวอยู่ด้านหลังของกำแพง คุณต้องใช้แรงระเบิดเพื่อเปิดทางเข้าห้อง ภายในห้องซ่อนเร้นอาจเป็นห้องชนิดใดก็ได้ ยกเว้น ห้องบอส เช่น ห้องพิเศษที่มีหีบชนิดต่าง ๆ หรือมีพิกอัพหลายอันให้เก็บฟรี ห้องท้าดวลขนาดเล็ก ห้องสมบัติขนาดเล็ก ห้องมินิเกม

หากคุณปลดล็อกการอัปเกรด  HIDDEN ROOM คุณจะมีโอกาสพบห้องซ่อนเร้นด่านละ 1 ห้องเสมอ

ตำแหน่งของห้องซ่อนเร้นจะเชื่อมต่อกับห้องแนวตั้งเสมอ โดยตำแหน่งที่มีโอกาสสุ่มเกิด คือ ตัวห้องซ่อนเร้นต้องอยู่ติดกับห้องแนวตั้งที่มี "ทางเข้าออกมากที่สุด" ในด่านปัจจุบัน และต้องไม่ชิดกับห้องแนวตั้งเกิน 1 ห้อง (ไม่อยู่ตรงกลางระหว่างห้องแนวตั้ง 2 ห้อง)

สำหรับด่าน 1 จะมีคำบอกใบ้เป็นแสงสีทองเล็ดลอดออกมาจากกำแพงเพื่อให้คุณสังเกตเห็นตำแหน่งของห้องซ่อนเร้นได้ง่ายขึ้น และถ้าหากคุณปลดล็อกการอัปเกรด  REVEALING LIGHT คุณจะพบแสงสีทองเป็นคำบอกใบ้สำหรับด่าน 2 เช่นกัน ส่วนด่านอื่น ๆ ที่เหลือจะไม่มีคำบอกใบ้ดังกล่าว

ภาษาไทย
หีบ

» วัตถุ
**หีบ** (Chest) คือ วัตถุซึ่งบรรจุบางสิ่งบางอย่างไว้ แบ่งออกเป็น 2 กลุ่ม คือ หีบทั่วไปและพิเศษ

## หีบทั่วไป

หีบทั่วไป คือ หีบที่มีโอกาสพบได้ทุกแห่งหรือดรอปในดันเจี้ยนแบบเดียวกับของดรอปทั่วไป เช่น ดรอปตอนเคลียร์ศัตรูในห้องต่อสู้เสร็จ ดรอปออกมาตอนทำลายวัตถุประเภทบล็อก หรือดรอปออกมาตอนเปิดหีบอีกใบ

เมื่อคุณเปิดหีบทั่วไป มีโอกาสที่จะได้ของทั่วไปอย่างน้อย 1 อันเสมอ ยิ่งหีบขนาดใหญ่ขึ้น ยิ่งได้สุ่มของหลายครั้ง ซึ่งส่งผลทางอ้อมให้คุณมีโอกาสได้ไอเทมเพิ่มมากขึ้น

หากเปิดหีบแล้วเจอหีบอีกใบ หีบใบที่ได้มาใหม่จะเป็นหีบชนิดใดชนิดหนึ่งในกลุ่มหีบทั่วไป ซึ่งอาจเป็นหีบคนละชนิดหรือชนิดเดียวกันกับใบเดิมก็ได้ หากเป็นหีบชนิดเดิม หีบใบใหม่จะมีขนาดแตกต่างจากใบเดิมเสมอ

ดูรายละเอียดเพิ่มเติมได้โดยคลิกที่ชื่อหรือรูปหีบ

 หีบทอง | * ใช้ลูกกุญแจ 1 ลูกเพื่อเปิดหีบ
 หีบหิน | * ต้องโดนแรงระเบิด 1 ครั้ง หีบจึงจะเปิดออก
 หีบสล็อต | * เสียเหรียญ 10  ต่อการทดลองเปิดแต่ละครั้ง
 หีบคริสตัล | * ใช้ช่องคริสตัลสีม่วง 2 ช่อง  เพื่อเปิดหีบ
* เปลี่ยนเป็นหีบหนาม หากได้รับความเสียหาย
 หีบหนาม | * สัมผัสโดนหีบและยอมเสีย HP เพื่อเปิดหีบ
 หีบซูเปอร์ | * หีบที่เปิดโดยอัตโนมัติเมื่อสัมผัส โอกาสพบต่ำมาก
* หีบจะดรอปไอเทม 1 ชิ้นเสมอ

## หีบพิเศษ

หีบเหล่านี้เป็นหีบที่พบเฉพาะบางด่านหรือบางห้องเท่านั้น

ดูรายละเอียดเพิ่มเติมได้โดยคลิกที่ชื่อหรือรูปหีบ

 หีบเหล็กแหลม | * พบเฉพาะในด่านโบนัสแบบที่ 3 เท่านั้น
* วิธีเปิด คือ สัมผัสโดนหีบแล้วได้รับบาดเจ็บแบบเดียวกับหีบหนาม
* สิ่งที่หีบดรอปมีเพียง  ลูกกุญแจพิเศษ 1 ลูกเท่านั้น

## เรื่องอื่น

* กระสุนปืนทั่วไปและลูกระเบิดไม่สามารถทะลุผ่านตัวหีบที่ยังไม่เปิด เวลาปาลูกระเบิดหรือยิงจรวดจึงควรระวังหีบที่ขวางอยู่

ภาษาไทย : English
ผนึกคริสตัล

» วัตถุ | วิสดอม
**ผนึกคริสตัล** (Crystal Device) เป็นวัตถุสำหรับใช้เพิ่มมิเตอร์วิสดอม ทั้งนี้ คุณต้องปลดล็อกการอัปเกรดชื่อ  CRYSTAL/SPIKE DEVICE ก่อน ผนึกคริสตัลจึงจะสุ่มเกิดในดันเจี้ยน ด่านละ 1 อัน

การเปิดผนึกต้องใช้ช่องคริสตัลสีม่วง 1 ช่อง เมื่อเปิดผนึกเสร็จ ตัวผนึกจะหายไปและทำให้มิเตอร์วิสดอมเพิ่มขึ้นประมาณ 25 หน่วย

หากผนึกคริสตัลได้รับความเสียหายจะกลายเป็นผนึกหนามทันที

ภาษาไทย : English
จำนวนกระสุน

» คุณสมบัติปืน
จำนวนกระสุน (Bullet Count) เป็นค่าที่ใช้สำหรับคำนวณจำนวนกระสุนที่ยิงออกมาพร้อมกันเมื่อกดปุ่มยิงแต่ละครั้ง ซึ่งส่งผลทั้งกระสุนแบบลูกกระสุน ลำแสงและเลเซอร์

ยิ่งจำนวนกระสุนมีค่าเพิ่มขึ้น ยิ่งทำให้คุณยิงกระสุนออกมาพร้อมกันเพิ่มขึ้น

หากค่าจำนวนกระสุนที่คำนวณได้มีเศษทศนิยม เกมจะปัดเศษขึ้นให้เป็นจำนวนเต็ม

สแตทที่เกี่ยวข้องกับจำนวนกระสุน มีดังนี้

## BulletCount

ค่า BulletCount หรือจำนวนกระสุน เป็นสแตทที่ทำให้จำนวนกระสุนเปลี่ยนแปลงเพิ่มขึ้นหรือลดลง

ค่านี้ส่วนใหญ่มาจากของวิเศษที่ทำให้จำนวนกระสุนเปลี่ยนแปลงในอัตราแน่นอนตายตัว

## ExtraBulletCount

ค่า ExtraBulletCount หรือจำนวนกระสุนเพิ่มเติม เป็นสแตทที่ทำให้จำนวนกระสุนเปลี่ยนแปลงเพิ่มขึ้นหรือลดลง

ค่านี้ส่วนใหญ่มาจากของวิเศษที่ทำให้จำนวนกระสุนเปลี่ยนแปลงในอัตราที่ไม่แน่นอน เช่น ขึ้นกับ HP ประเภทหัวใจหรือโล่ ณ ปัจจุบันของคุณ

ภาษาไทย
แผนที่

» พื้นฐานการเล่น
แผนที่เป็นแผนผังแสดงการเชื่อมโยงกันของห้องแต่ละห้องภายในด่าน มี 2 แบบ คือ

1. แผนที่ย่อ แสดงอยู่ทางด้านขวาบนของหน้าจอ
2. แผนที่ขนาดใหญ่ คุณสามารถกดปุ่ม เปิดแผนที่  และเลื่อนดูตำแหน่งต่าง ๆ บนแผนที่ชนิดนี้ได้โดยการคลิก  ค้างไว้แล้วลาก

## ลักษณะของห้อง

ลักษณะของห้องในแผนที่ มีดังนี้

* เปิดเผยให้เห็นเมื่อคุณกดสวิตช์ห้องลับ หรือสะสมวิสดอมหรือเรจจนมิเตอร์เต็ม

## สัญลักษณ์

สัญลักษณ์บนแผนที่เป็นรูปที่แสดงให้คุณทราบว่าห้องเป็นห้องประเภทใดหรือมีบางสิ่งบางอย่างอยู่ภายในห้อง โดยแผนที่ย่อสามารถแสดงสัญลักษณ์เพียงห้องละ 1 สัญลักษณ์เท่านั้น ส่วนแผนที่ขนาดใหญ่สามารถแสดงสัญลักษณ์ได้สูงสุด 4 สัญลักษณ์ต่อ 1 ห้อง

### สัญลักษณ์ของห้อง

สัญลักษณ์เหล่านี้บนแผนที่บ่งบอกว่าเป็นห้องที่สำคัญ

* จัดเป็นห้องต่อสู้ประเภทหนึ่ง

### สัญลักษณ์ของดรอป

หากภายในห้องมีไอเทม พิกอัพ วัตถุที่คุณโต้ตอบได้ (Interactable Object) หรือวาร์ปไปยังด่านถัดไป จะมีสัญลักษณ์เหล่านี้แสดงบนแผนที่ (แสดงให้เห็นเฉพาะห้องที่คุณเคยเข้าไปแล้ว)

กลุ่มอื่น ๆ

ภาษาไทย
ภูตพิทักษ์

» ภูต
 **ภูตพิทักษ์** (Guard Sprite) มีลักษณะคล้ายลูกไฟสีน้ำเงินขนาดเล็ก คอยบินวนรอบตัวละครเพื่อบล็อกกระสุนหรือป้องกันความเสียหายต่าง ๆ

เมื่อภูตพิทักษ์ดวงใดได้รับความเสียหาย เช่น โดนกระสุนหรือโดนตัวศัตรูที่ทำให้ได้รับบาดเจ็บ ภูตดวงนั้นจะหายไป หรือกรณีที่เป็นแรงระเบิด ภูตพิทักษ์มักจะหายไปทุกดวพร้อม ๆ กัน

ภาษาไทย
เหรียญ

» พิกอัพ | ถุงใส่เหรียญ
 **เหรียญ** (Coin) เป็นพิกอัพชนิดหนึ่งเอาไว้ซื้อของในร้านค้า หยอดเครื่องจักรต่าง ๆ เพื่อให้เครื่องทำงาน

คุณสามารถเก็บสะสมเหรียญได้สูงสุดไม่เกิน 999

## ชนิดของเหรียญ

เหรียญที่ดรอปตามพื้นมีหลายแบบ แต่ละแบบมีมูลค่าต่างกัน ดังนี้

## เรื่องอื่น

* เหรียญที่บอสชื่อ GOD OF BITTERCOIN ปาออกมา คือ  มีมูลค่าเพียง 1  เท่านั้น ถึงแม้สีของเหรียญจะเหมือนกับเหรียญทองมูลค่า 10  แต่สัญลักษณ์ตรงกลางของเหรียญแตกต่างกันเล็กน้อย

ภาษาไทย : English
ศัตรู/เซลล์

» ศัตรู
ศัตรูประเภทเซลล์ (Cell Type) เป็นศัตรูที่สัมผัสตัวได้ตอนอยู่ในร่างปกติ (Passive) เมื่อโดนทำร้ายมันจะเปลี่ยนเป็นร่างจู่โจม (Aggressive) มีแสงสีแดงที่เป็นอันตรายรอบ ๆ ตัว

 ตัวบินเล็ก | ร่างปกติ: โดนตัวได้ร่างจู่โจม: ห้ามโดน
 ตัวบิน | ร่างปกติ: โดนตัวได้ร่างจู่โจม: ห้ามโดน
* ตอนโดนทำร้ายแต่ละครั้งจะเปลี่ยนเป็นร่างจู่โจมแล้วบินมาที่คุณ
 ตัวแมงกะพรุน | ร่างปกติ: โดนตัวได้ร่างจู่โจม: ห้ามโดน
* เมื่อกระสุนกระทบพื้นจะกลายเป็นกองหนามเล็ก ๆ ถ้าหากสัมผัสโดน คุณมีโอกาสได้รับบาดเจ็บ
* เมื่อโดนทำร้ายจะเปลี่ยนจากร่างปกติเป็นร่างจู่โจม แต่ลักษณะการโจมตียังคงเหมือนเดิม
 ตัวห้อย | ร่างปกติ: โดนตัวได้ร่างจู่โจม: ห้ามโดน
* เมื่อโดนทำร้ายจะเปลี่ยนจากร่างปกติเป็นร่างจู่โจม แต่ลักษณะการโจมตียังคงเหมือนเดิม

ภาษาไทย : English
Main Page

**วิกิภาษาไทยเกม** **N****E****O****N** ABYSS! **ยินดีต้อนรับ!**

ตารางข้อมูล

ของวิเศษปืนชุดฮาโลวีน-ตั๋ว-โทเคนแอกทีฟไอเทมสัตว์เลี้ยงศัตรู

สารบัญ

พิกอัพ (Pickup)
ไอเทม (Item)
 • ของวิเศษ
 • ปืน
 • ชุดฮาโลวีน
 • ตั๋ว
 • โทเคน

เดอะ อะบิส (The Abyss)
ตัวละครหลัก
 • สกิลตัวละคร
สัตว์เลี้ยง (Pet)
ภูต (Sprite)
บอส
ศัตรู

พื้นฐานการเล่น
แผนที่
ห้อง
การอัปเกรด
รหัสเกม (Seed)
รหัสโกงเกม
คำศัพท์

เกี่ยวกับวิกิ
วิกิแห่งนี้เป็นแหล่งรวบรวมข้อมูลเกม **Neon Abyss** ซึ่งตัวเกมไม่มีภาษาไทย และอำนวยความสะดวกให้ผู้เล่นชาวไทยได้พูดคุย แลกเปลี่ยนความคิดเห็น แชร์ประสบการณ์เกี่ยวกับเกมกันด้วยภาษาไทย หรือแชร์ลิงก์ประชาสัมพันธ์ช่องมีเดียที่เกี่ยวข้องกับเกมนี้ได้!
ข้อมูลภายในวิกินี้แปลจากวิกิภาษาอังกฤษ (neonabyss.fandom.com) ของเกมเป็นหลักและปรับปรุงเนื้อหาเพิ่มเติมให้สอดคล้องกับเกมเวอร์ชันใหม่ มีการตรวจทานความถูกต้องเบื้องต้นด้วยการทดลองเล่นภายในเกม

กฎของวิกิ  ♦  สำหรับมือใหม่  ♦  แจ้งปัญหา/ข้อเสนอแนะ  ♦  ทดลองแก้ไข

ช่องทางจัดจำหน่าย

 TWITTER
Twitter
 FACEBOOK
ศัตรู/พิเศษ

» ศัตรู
ศัตรูชนิดพิเศษ มีดังนี้

* เมื่อสัมผัสโดนจะดรอปเหรียญ  (มูลค่า 1 เหรียญ) จำนวนมาก
 ลูกบอลทอง | * ไม่เป็นอันตรายแก่คุณ
* เมื่อได้รับบาดเจ็บแต่ละครั้งจะมีขนาดเล็กลงเรื่อย ๆ และดรอปเหรียญ  (มูลค่า 1 เหรียญ) จำนวนมาก
* สลายตัวไปเองภายในเวลาประมาณ 4-5 วินาที
 ผี | * บินเข้าหาคุณ
* ขณะที่อยู่ห่างจากคุณจะอยู่ในโหมดซ่อนตัว (มองเห็นร่างจาง ๆ) คุณสามารถโดนตัวผีได้โดยไม่ได้รับบาดเจ็บ แต่ไม่สามารถโจมตีผีด้วยวิธีต่าง ๆ
 ลูกบอลหมี | * กระโดดเข้าหาคุณ
* คุณสามารถสัมผัสโดนลูกบอลได้ แต่มีโอกาสที่คุณจะได้รับบาดเจ็บ
* เมื่อตาย จะปล่อย  หมีหัวชมพูออกมา 1 ตัว

ภาษาไทย : English
กล่องไม้

» วัตถุ | บล็อก
**กล่องไม้** เป็นวัตถุประเภทบล็อกที่สามารถทำลายทิ้งได้

ปืนที่มีเลเวลหรือพลังโจมตีต่ำต้องยิงที่ถัง 2 ถึง 3 ครั้งกล่องจึงจะแตก

กล่องไม้มีโอกาสดรอปของทั่วไปเหมือนวัตถุประเภทบล็อกชนิดอื่น ๆ

## เรื่องอื่น

* หากคุณมีของวิเศษชื่อ  GOLDEN FIST คุณจะได้รับเหรียญ 1 เหรียญ (สุ่มชนิดเหรียญ) เสมอตอนทำลายกล่องไม้ด้วยการใช้มีดแทง (ยืนชิดกล่องแล้วกดปุ่ม ยิง )

ภาษาไทย : English
JACK

* เลเวล 1
* เลเวล 2
* เลเวล 3

He fires bullets in random direction.

He throws a bomb in random direction.

He throws a bomb in random direction.

throw 5 bombs at once.

 » สัตว์เลี้ยง
ในห้องต่อสู้ สัตว์เลี้ยงชนิดนี้จะคอยบินใกล้ ๆ ตัวคุณรูแล้วยิงกระสุนไปตามทิศต่าง ๆ โดยไม่สนใจตำแหน่งของศัตรู เมื่อเลเวลอัพจะเปลี่ยนจากการยิงกระสุนเป็นการปาลูกระเบิดเล็ก ๆ แทน

## เรื่องอื่น

* คุณสามารถโดนแรงระเบิดที่เกิดจากสัตว์เลี้ยงได้โดยไม่เป็นอันตราย

ภาษาไทย : English
ด่านโบนัสแบบที่ 4

» เดอะ อะบิส
ด่านโบนัสแบบที่ 4 เป็นด่านที่มีหุ่นยนต์มังกรชื่อ "Sir Eat-alot" ที่ให้รางวัลเป็นของวิเศษแก่คุณเมื่อคุณนำน็อตที่อยู่ภายในห้องต่าง ๆ ของด่านมาให้มันกิน

หากคุณไม่สนใจที่จะนำน็อตมาให้หุ่นยนต์มังกรกิน คุณสามารถเข้าวาร์ปที่อยู่ใต้หุ่นยนต์มังกรเพื่อออกจากด่านได้ทันที

คุณต้องมีตั๋ว  TICKET-4 ติดตัวตอนเข้าวาร์ปเพื่อเดินทางมายังด่านโบนัสนี้

## โครงสร้างด่าน

ด่านโบนัสแบบที่ 4 ประกอบด้วย ห้องเริ่มต้น และห้องเก็บน็อตหลายห้อง ระหว่างทางไปห้องเก็บน็อตมีโอกาสพบห้องหนามเป็นอุปสรรคขัดขวางการนำน็อตกลับมาห้องเริ่มต้น

ประตูที่ปิดทางเข้าห้องในด่านนี้ส่วนใหญ่เป็นประตูล็อกพิเศษซึ่งต้องใช้  ลูกกุญแจพิเศษในการปลดล็อก ลูกกุญแจพิเศษนี้มักวางอยู่ตามพื้นภายในด่าน

### ห้องเริ่มต้น

ในห้องเริ่มต้นมีหุ่นยนต์มังกรตั้งอยู่เพื่อรอให้คุณนำน็อตมาให้กิน คุณอาจนำน็อตมาแลกของรางวัลทีละอันหรือนำมาแลกทีละหลาย ๆ อันก็ได้ ยิ่งนำมาแลกพร้อมกันหลายอัน ยิ่งมีโอกาสลุ้นรางวัลใหญ่เป็น  LOTTERY TICKET หรือ  HACKING TOOL

### ห้องเก็บน็อต

ภายในด่านมีห้องเก็บน็อตทั้งหมด 6 ห้อง บางครั้งอาจซ่อนอยู่หลังกำแพงเป็นห้องซ่อนเร้น

ในห้องเก็บน็อตแต่ละห้องจะมีหีบธรรมดา 1 ใบที่ดรอปของทั่วไป มีน็อตและลูกกุญแจพิเศษอย่างละ 1 อัน เมื่อคุณเก็บน็อตแล้วตัวน็อตจะบินตามหลังคุณคล้ายกับไข่

### ห้องหนาม

ห้องหนามเป็นห้องที่มีสิ่งกีดขวางประเภทหนาม ได้แก่ หนามตามพื้นและเพดาน ลูกตุ้มหนามที่ลอยไปมา หากตัวน็อตที่บินตามหลังคุณสัมผัสกับสิ่งเหล่านี้จะทำให้ HP ลดลง (น็อต 1 อันมี HP เท่ากับ 4) เมื่อน็อตมี HP ลดลงเหลือ 0 มันจะสลายตัวไป

ภายในห้องหนามแต่ละห้องมีนาฬิกาหยุดเวลา  1 อัน หากคุณสัมผัสโดนนาฬิกาดังกล่าวจะทำให้ลูกตุ้มทั้งหมดในห้องหยุดเคลื่อนไหวจนกว่าคุณจะออกจากห้องไป

บางครั้งในห้องหนามอาจมีลูกกุญแจพิเศษวางอยู่บนพื้นด้วย

## เรื่องอื่น

* บัค: ผู้เล่นเกมในแพลตฟอร์ม Epic Games ไม่สามารถออกจากด่านนี้เนื่องจากเกมไม่ได้สร้างวาร์ปสำหรับออกจากด่านมาให้ หากคุณเล่นในแพลตฟอร์ม Epic Games จึงควรหลีกเลี่ยงการเก็บ  TICKET-4 จนกว่าผู้พัฒนาเกมจะแก้ไขบัคดังกล่าว มิฉะนั้น คุณจะไม่สามารถเล่นเกมรอบนั้นต่อ (ต้องรีสตาร์ทเกมแล้วเริ่มเล่นรอบใหม่)

ภาษาไทย : English
SAYA

* ร่างปกติ
* ร่าง Alter Ego

### อาวุธ

 PINK FLAME
ดาบคาตานะ (ติดตัว)

### อาวุธ

 PINK FLAME
ดาบคาตานะ (ติดตัว)

### DLC ที่ต้องมี

Lovable Rogues Pack
Alter Ego

 » ตัวละครหลัก
SAYA เป็นตัวละครหลักที่ใช้งานได้ก็ต่อเมื่อมี DLC Lovable Rogues Pack

ตัวละครนี้มีสกิลการโจมตีด้วยดาบคาตานะสำหรับโจมตีระยะประชิด คล้ายกับการมีปืนอีก 1 กระบอกที่สับเปลี่ยนมาใช้งานได้ทุกเมื่อ

## BEAR DOLL

คำบรรยายในเกม| Saya มีรูปแบบการต่อสู้ 2 แบบ สำหรับโจมตีระยะไกลและระยะประชิด กดปุ่ม  เพื่อสลับระหว่างปืนกับดาบคาตานะ

สกิลนี้เป็นสกิลตัวละครของ **SAYA** ในร่างปกติ ทำให้คุณสามารถใช้ดาบคาตานะโจมตีศัตรูแทนการใช้ปืน จังหวะที่กระโดดไปฟันศัตรูจะเป็นอมตะ (ช่วงแรกที่กระโดดแต่ยังไม่ฟันดาบไม่เป็นอมตะ)

การโจมตีด้วยดาบคาตานะนี้จัดเป็นการโจมตีระยะประชิด

การกดปุ่ม ใช้สกิลตัวละคร  เป็นการสลับอาวุธระหว่างปืนและดาบคาตานะ เมื่อคุณสลับมาใช้ดาบคาตานะแล้ว คุณสามารถกดปุ่ม ยิง  เพื่อโจมตีแต่ละครั้ง และใช้การลากเมาส์เพื่อกำหนดทิศทางการโจมตี

อ่านรายละเอียดเพิ่มเติมที่  BEAR DOLL

## RABBIT DOLL

คำบรรยายในเกม| Saya มีรูปแบบการต่อสู้ 2 แบบ สำหรับโจมตีระยะไกลและระยะประชิด หลังจากโจมตีโดนศัตรูด้วยดาบคาตานะของเธอ เธอสามารถใช้ดาบฟันได้อีกครั้งขณะอยู่กลางอากาศ

สกิลนี้เป็นสกิลตัวละครของ **SAYA** ในร่าง Alter Ego ซึ่งเหมือนกับสกิล BEAR DOLL ของร่างปกติ ต่างกันเพียงแค่ตอนที่ใช้สกิลนี้โจมตีโดนศัตรูขณะที่ลอยอยู่กลางอากาศ ตัวละครจะลอยค้างอยู่ที่เดิมและสามารถฟันใส่ศัตรูอีกครั้งได้ทันที (ไม่กระโดดย้ายไปฟันที่ตำแหน่งอื่น) ทำให้โจมตีศัตรูได้อย่างต่อเนื่องมากกว่าสกิลของร่างปกติ

ดูรายละเอียดเรื่องการใช้ดาบคาตานะที่หน้า  BEAR DOLL
JAMES

* ร่างปกติ
* ร่าง Alter Ego

 » ตัวละครหลัก
**James** เป็นตัวละครหลักที่มีความสามารถเฉพาะตัวเกี่ยวข้องกับปืน

คุณสามารถปลดล็อกตัวละครนี้ได้ในหน้าการอัปเกรดระดับ 4 โดยใช้เฟธเจม 10

## WILDCARD

คำบรรยายในเกม| James สามารถพกปืนได้ 2 กระบอกและสลับปืนได้โดยการกดปุ่ม

สกิลนี้เป็นสกิลตัวละครของ **JAMES** ในร่างปกติ ซึ่งทำให้คุณสามารถพกปืนได้ 2 กระบอก แบ่งเป็น ปืนหลัก (ใช้โจมตีและใช้แอกทีฟไอเทมของปืนได้) กับปืนสำรอง (เผื่อนำมาสลับใช้แทนปืนหลัก)

คุณสามารถสลับระหว่างปืนหลักและปืนสำรองด้วยปุ่ม ใช้สกิลตัวละคร  ได้ตลอดเวลา

อ่านรายละเอียดเพิ่มเติมที่  WILDCARD

## STRAIGHT FLUSH

คำบรรยายในเกม| James สามารถดัดแปลงและประกอบอาวุธหลายชิ้น แต่ทุกครั้งที่เขาประกอบอาวุธ เขาจะได้รับบาดเจ็บเพิ่มเติมตอนโดนโจมตี ใช้ปุ่ม  เพื่อประกอบอาวุธ

สกิลนี้เป็นสกิลตัวละครของ **JAMES** ในร่าง Alter Ego ซึ่งทำให้คุณสามารถผนวกกระสุนของปืนที่ได้มาใหม่เข้ากับปืนหลักที่ถืออยู่ แต่มีผลข้างเคียง คือ แต่ละครั้งที่ผนวกกระสุนจะส่งผลให้คุณเสีย HP มากกว่าปกติตอนคุณได้รับบาดเจ็บ

เมื่อพบปืนกระบอกใหม่ คุณสามารถผนวกกระสุนปืน ดังนี้

1. ตัดสินใจก่อนว่าจะใช้ปืนกระบอกใดเป็นหลัก เช่น ดูว่าอยากใช้แอกทีฟไอเทมของปืนกระบอกใดมากกว่ากัน
2. หยิบปืนกระบอกที่ต้องการใช้เป็นหลักขึ้นมาถือไว้ (ยืนตรงปืนแล้วกดปุ่ม  เพื่อหยิบ) ปืนอีกกระบอกจะถูกทิ้งลงบนพื้น
3. ยืนตรงปืนอีกกระบอกที่วางอยู่บนพื้น (ต้องการนำเฉพาะกระสุนของปืนกระบอกนี้มาใช้งาน) ปืนกระบอกนี้จะถูกทำลายทิ้ง
4. กดปุ่ม ใช้สกิลตัวละคร

หลังจากผนวกกระสุนปืนเสร็จแล้ว เมื่อกดปุ่ม ยิง  กระสุนปืนที่ยิงออกมาจะเป็นกระสุนปกติของปืนที่ถืออยู่ รวมกับกระสุนของปืนที่เพิ่งทำลายทิ้ง

คุณสามารถผนวกกระสุนปืนได้ไม่จำกัดจำนวนครั้ง และสามารถเปลี่ยนปืนที่ถืออยู่เป็นปืนชนิดใหม่ได้ ทั้งนี้ หากคุณเปลี่ยนปืนจะส่งผลให้กระสุนของปืนกระบอกที่ถืออยู่หายไปเท่านั้น ส่วนกระสุนของปืนกระบอกอื่น ๆ ที่คุณเคยผนวกกระสุนไว้จะยังคงอยู่ตลอดไป

อ่านรายละเอียดเพิ่มเติมที่  STRAIGHT FLUSH
ไข่สีเงิน

» ไข่
 **ไข่สีเงิน** (Silver Egg) เป็นไข่ชนิดหนึ่งที่ไม่มีวันฟักตัวเป็นสัตว์เลี้ยง เกิดจากแอกทีฟไอเทมที่ชื่อ  VIRTUAL PET

ถ้าหากคุณสลับปืนที่เคยใช้สร้างไข่สีเงินเป็นปืนชนิดอื่น ไข่สีเงินที่คุณมีอยู่ทั้งหมด ณ ปัจจุบันจะหายไปด้วย แต่เมื่อคุณสลับมาใช้ปืนเดิมอีกครั้ง ไข่สีเงินทั้งหมดที่เคยสร้างไว้จะกลับมา (ไม่ต้องเริ่มสร้างไข่สีเงินใหม่ตั้งแต่ต้น)

ภาษาไทย
เคาน์เตอร์

» วัตถุ
**เคาน์เตอร์** (Counter) เป็นวัตถุที่ให้บริการรับแลกสิ่งต่าง ๆ แล้วลุ้นรับรางวัลเป็นพิกอัพทั่วไป ของวิเศษ ปืน หรืออาจไม่ได้อะไรตอบแทนเลย

คุณมีโอกาสพบเคาน์เตอร์จากการดรอปของดรอปทั่วไปเท่านั้น ซึ่งจะปรากฏออกมาในรูปหีบ  คุณต้องสัมผัสโดนหีบนี้ก่อนจึงจะทราบว่าเป็นเคาน์เตอร์ชนิดใด

การใช้บริการที่เคาน์เตอร์แต่ละครั้งมีโอกาสที่เคาน์เตอร์จะดรอปตั๋วให้คุณ 1 ใบด้วย (จำกัด 1 แห่งต่อตั๋ว 1 ใบ) และมีโอกาสที่เคาน์เตอร์จะปิดบริการได้ทุกเมื่อ

## ชนิดของเคาน์เตอร์

เคาน์เตอร์แต่ละชนิดมีโอกาสให้รางวัลต่าง ๆ เหมือนกัน แตกต่างกันเพียงแค่สิ่งที่คุณนำมาแลกเท่านั้น

## เรื่องอื่น

* หากเคาน์เตอร์โดนแรงระเบิด เคาน์เตอร์จะปิดบริการทันที

ภาษาไทย : English
HAPPY KENDAMA

Increase your weapon's range when he follows you.

temporarily greatly increase your weapon's range.

 » สัตว์เลี้ยง
ขณะที่คุณมี HAPPY KENDAMA เป็นเพื่อนร่วมทาง ระยะยิงของอาวุธจะเพิ่มขึ้น

ตอนที่มันตาย ระยะยิงของอาวุธจะเพิ่มมากขึ้นอีก แต่บัฟดังกล่าวจะหายไปทันทีที่คุณออกจากห้องที่มันเพิ่งตาย

ภาษาไทย : English
ขนาดตัวละคร

» ค่าพื้นฐานตัวละคร
ขนาดตัวละครเป็นค่าพื้นฐานที่ใช้สำหรับกำหนดขอบเขต (Hit Box) ของตัวละครในการกระทำหรือสัมผัสโดนสิ่งต่าง ๆ เช่น การสัมผัสศัครู การโดนกระสุน

ตัวละครทุกตัวมีขนาดตัวละครเท่ากันหมดตอนเริ่มต้น เรียกว่า ขนาดตัวปกติ ค่านี้สามารถเพิ่มขึ้นหรือลดลงจากการเก็บของวิเศษเหล่านี้

 DESERT ELIXIR | -20%

ภาษาไทย
ขนาดกระสุน

» คุณสมบัติปืน
ขนาดกระสุน (Bullet Size) เป็นค่าที่ใช้สำหรับคำนวณขนาดของกระสุนชนิดต่าง ๆ ไม่ว่าจะเป็นลูกกระสุน ลำแสงหรือเลเซอร์

ยิ่งขนาดกระสุนมีค่าเพิ่มขึ้น ยิ่งทำให้คุณยิงโดนตัวศัตรูง่ายขึ้น

สแตทที่เกี่ยวข้องกับขนาดกระสุน มีดังนี้

## BulletSizeMult

ค่า BulletSizeMult หรือตัวคูณขนาดกระสุน เป็นสแตทที่ทำให้ขนาดกระสุนเปลี่ยนแปลงเพิ่มขึ้นหรือลดลง

ค่านี้ส่วนใหญ่มาจากของวิเศษที่ทำให้ขนาดกระสุนเปลี่ยนแปลงในอัตราแน่นอนตายตัว

## ExtraBulletSizeMult

ค่า ExtraBulletSizeMult หรือตัวคูณขนาดกระสุนเพิ่มเติม เป็นสแตทที่ทำให้ขนาดกระสุนเปลี่ยนแปลงเพิ่มขึ้นหรือลดลง

ค่านี้ส่วนใหญ่มาจากของวิเศษที่ทำให้ขนาดกระสุนเปลี่ยนแปลงในอัตราที่ไม่แน่นอน เช่น ขึ้นกับ HP ประเภทหัวใจหรือโล่ ณ ปัจจุบันของคุณ

ภาษาไทย
ชุดฮาโลวีน

» ไอเทม | ข้อมูลชุดฮาโลวีน
**ชุดฮาโลวีน** (Halloween Dress Up) เป็นไอเทมชนิดหนึ่งซึ่งไม่ได้ส่งผลใด ๆ นอกจากเปลี่ยนแปลงรูปลักษณ์ภายนอกของตัวละครเท่านั้น

ชุดฮาโลวีนดรอปออกมาในรูปของ  กล่องฮาโลวีน ซึ่งเป็นไอเทมที่ดรอปทั่วไป

## เรื่องอื่น

* เมื่อปลดล็อกร้านเสื้อผ้าแล้ว คุณสามารถบันทึกชุดฮาโลวีนที่สวมใส่ในชั้นใต้ดินที่ร้านดังกล่าวเพื่อสวมชุดฮาโลวีนติดตัวไปลงดันเจี้ยนได้

ภาษาไทย : English
รหัสโกงเกม

**รหัสโกงเกม** (Cheat Code) เป็นรหัสสำหรับกรอกในระหว่างที่คุณตะลุยดันเจี้ยนเพื่อเปลี่ยนแปลงค่าพื้นฐานของตัวละครหลักหรือเสกสิ่งของต่าง ๆ ขึ้นมา

คุณสามารถดูรหัสโกงเกมที่คุณสามารถใช้ได้ในห้อง 404 โดยเดินไปตรงที่หัวหน้าวิศวกรนั่งอยู่แล้วกดปุ่ม  (Talk) เพื่อเปิดดูตารางรหัสที่ใช้ได้

การหารหัสใหม่ ทำได้โดยการนำ  เหรียญนีออนที่สะสมไว้มาหยอดที่ตู้แลกการ์ด (อาจแลกได้การ์ดรหัสโกงเกมสีเขียว หรืออาจเป็นการ์ดชนิดอื่นก็ได้)

## ข้อควรทราบ

* คุณต้องปลดล็อกห้อง 404 (ปลดล็อกตู้แลกการ์ด) ก่อนจึงจะสามารถใช้ปุ่ม  (~) เพื่อเปิดหน้าจอป้อนรหัส (Console)
* รหัสโกงเกมที่คุณใช้ได้ต้องเป็นรหัสที่แสดงในห้อง 404 ในเกมของคุณเท่านั้น
* การใช้รหัสแต่ละครั้งต้องใช้  เฟธเจม 1 อัน และต้องเป็นเฟธเจมที่เก็บได้ในระหว่างการตะลุยดันเจี้ยนรอบปัจจุบัน (Current Run) เท่านั้น ดังนั้น คุณจึงไม่สามารถใช้รหัสจนกว่าจะผ่านด่านแรกแล้ว (มีเฟธเจมอย่างน้อย 1 อัน)
* เมื่อคุณเปิดหน้าจอป้อนรหัส (Console) ขึ้นมา ถึงแม้คุณจะยังไม่ได้พิมพ์รหัสใด ๆ ก็ตาม หลังจากนั้นเป็นต้นไปคุณจะไม่สามารถปลดล็อกรางวัลความสำเร็จใน Steam  จนกว่าจะจบเกมรอบ (Run) นั้น

## วิธีการใช้รหัส

สำหรับรหัสที่คุณปลดล็อกในเกมแล้ว คุณสามารถเปิดหน้าจอป้อนรหัส (Console) โดยกดปุ่ม  (~) ค้างไว้

ในหน้าจอป้อนรหัส ให้พิมพ์รหัสที่ต้องการใช้งาน เช่น MONEY01 แล้วกดปุ่ม

* หากกรอกรหัสถูกต้อง คุณจะเสีย  เฟธเจม 1 อัน และเกมจะให้ผลลัพธ์ตามรหัสที่คุณกรอก
* หากสะกดรหัสไม่ถูกต้อง จะมีข้อความแจ้งว่า "INPUT ERROR"
* ไม่ว่าคุณจะกรอกรหัสถูกหรือผิด เกมจะปิดหน้าจอป้อนรหัสโดยอัตโนมัติ ถ้าคุณต้องการปิดหน้าจอป้อนรหัสโดยไม่พิมพ์รหัสใด ๆ ให้กดปุ่ม

## รหัสทั้งหมด

ตารางข้างล่างนี้แสดงรหัสโกงเกมทั้งหมดที่คุณสามารถปลดล็อกได้ รหัสที่แสดงด้วยเครื่องหมาย ????? ในเกมคือ รหัสที่คุณยังไม่ได้ปลดล็อก

หมายเหตุ: กดที่รหัสเพื่อข้ามไปยังคำอธิบายรหัส

* หน้า 1
* หน้า 2
* หน้า 3
* หน้า 4
* หน้า 5
* หน้า 6
* หน้า 7

ภาษาไทย : English
ห้องสมบัติ

**ห้องสมบัติ** (Treasure Room หรือบางครั้งใช้คำว่า Item Room) เป็นห้องที่มีไอเทมประเภทของวิเศษและ/หรือปืนวางอยู่บนแท่นให้คุณหยิบ ภายในห้องมีรูปปั้นและฉากพื้นหลังเป็นสีทอง

สำหรับด่าน 1 ประตูห้องสมบัติจะไม่ได้ล็อก ส่วนด่านถัด ๆ ไปจะเป็นประตูล็อกกุญแจ (ตั้งแต่ด่าน 5 เป็นต้นไปจะล็อกกุญแจ 2 อัน)

สัญลักษณ์ของห้อง คือ รูปสามเหลี่ยมสีทอง มีวงกลมเล็ก ๆ อยู่ตรงกลาง เมื่อกดดูแผนที่มีสัญลักษณ์ดังกล่าวแสดงตำแหน่งของห้องสมบัติ

ห้องสมบัติ มี 2 แบบ คือ ห้องประจำด่าน และห้องแบบสุ่ม

## ห้องสมบัติประจำด่าน

ด่าน 1 ถึง 8 มีห้องสมบัติประจำด่าน ด่านละ 1 ห้อง ตรงทางเข้าห้องมีประตูสีทองและป้ายสัญลักษณ์รูปสามเหลี่ยมอยู่ด้านบน  เสมอ

ภายในห้องมีของวิเศษและ/หรือปืนให้คุณเลือก 2 ชิ้น เมื่อหยิบไอเทมชิ้นใดชิ้นหนึ่งแล้ว ไอเทมอีกชิ้นจะหายไป

เงื่อนไขสำคัญของห้องนี้ คือ คุณสามารถกดปุ่ม  เพื่อหยิบของภายในห้องได้แค่เพียงครั้งเดียว

## ห้องสมบัติแบบสุ่ม

ห้องสมบัติแบบสุ่มมีขนาดแคบกว่าปกติ ภายในห้องมีของวิเศษหรือปืนวางอยู่บนพื้นห้องเพียงชิ้นเดียว

ทั้งนี้ ห้องขนาดเล็กไม่จำเป็นต้องมีประตูสีทองหรือป้ายด้านหน้าห้อง แต่เมื่อกดดูแผนที่จะพบสัญลักษณ์ของห้องสมบัติปรากฎบนแผนที่เหมือนกับห้องสมบัติประจำด่าน

โอกาสสุ่มเกิดห้องชนิดนี้ต่ำ และบางครั้งอาจซ่อนเป็นห้องลับอยู่หลังกำแพงก็ได้

## การสับเปลี่ยน

คุณสามารถใช้สกิลของปืน PLASTIC GUN หรือใช้ลูกเต๋าสับเปลี่ยนขนาดใหญ่ เพื่อสุ่มสับเปลี่ยนไอเทมใหม่ แต่มีโอกาสที่ไอเทมชิ้นใดชิ้นหนึ่งหรือทั้งสองชิ้นจะกลายเป็นพิกอัพ

กรณีที่ไอเทมในห้องกลายเป็นพิกอัพ คุณสามารถเก็บพิกอัพดังกล่าวได้โดยไม่ส่งผลให้ไอเทมอีกชิ้นหายไป

ภาษาไทย : English
ค่าพื้นฐานตัวละคร

» พื้นฐานการเล่น | ตัวละครหลัก
**ค่าพื้นฐานตัวละคร** เป็นค่าสแตททั่วไปของตัวละครซึ่งสามารถเปลี่ยนแปลงได้ในระหว่างที่ตะลุยดันเจี้ยน

ค่าพื้นฐานตัวละคร ได้แก่

* HP ค่านี้ตอนเริ่มต้นขึ้นกับตัวละครหลัก
* ช่องหัวใจ ค่านี้ตอนเริ่มต้นขึ้นกับตัวละครหลัก
* ช่องคริสตัล ค่าเริ่มต้นเท่ากันทุกตัวละคร (5 ช่อง)
* ขนาดตัวละคร ค่าเริ่มต้นเท่ากันทุกตัวละคร
* ความเร็วในการเคลื่อนที่ ค่าเริ่มต้นเท่ากันทุกตัวละคร
* ความสูงในการกระโดด ค่าเริ่มต้นเท่ากันทุกตัวละคร

ภาษาไทย
กาชาปอง

» วัตถุ | เครื่องจักร
**กาชาปอง** (Gashapon) เป็นวัตถุสำหรับใช้เหรียญเพื่อแลกไข่

คุณต้องปลดล็อกการอัปเกรดชื่อ  GASHAPON ก่อน ตู้นี้จึงจะสุ่มเกิด/ดรอปในดันเจี้ยน

อัตราค่าบริการ คือ 20  ต่อไข่ 1 ใบ และการหยอดเหรียญแต่ละครั้งมีโอกาสทำให้ตู้พัง

## เรื่องอื่น

* ตู้กาชาปองมักตั้งอยู่ทางด้านหลังของร้านค้าหรือปลายทางของห้องเลือกทาง และคุณมีโอกาสพบตู้ชนิดนี้จากการดรอปในกลุ่มของดรอปทั่วไป เช่น ออกมาจากเปิดหีบ หรือดรอปตอนบล็อกถูกทำลายทิ้ง
* ธาตุไฟฟ้าไม่สามารถกระตุ้นให้ตู้ชนิดนี้ทำงาน
* ตอนตู้พังจะเกิดการระเบิดและทำให้คุณได้รับบาดเจ็บ

## รูปภาพ

ตู้ที่พังแล้ว

ภาษาไทย : English
ภูตพิโรธ

» ภูต
 **ภูตพิโรธ** (Angry Sprite หรือบางครั้งใช้คำว่า Evil Sprite) มีลักษณะคล้ายลูกไฟสีแดงขนาดเล็ก ในยามปกติจะคอยบินวนรอบตัวละคร และเมื่อคุณเข้าไปในห้องต่อสู้ มันจะพุ่งเข้าใส่ศัตรูโดยอัตโนมัติ เพื่อสร้างความเสียหายแก่ศัตรูเล็กน้อยแล้วจึงสลายตัวไป

## จำนวนภูตพิโรธสูงสุด

คุณสามารถมีภูตพิโรธในเวลาเดียวกันสูงสุดเพียง 3 ดวง แต่จำนวนสูงสุดนี้สามารถเพิ่มขึ้นได้เมื่อคุณเก็บของวิเศษเหล่านี้ (ของวิเศษ 1 ชิ้นมักเพิ่มจำนวนสูงสุด 1 ดวง)

ภาษาไทย
THE LORD OF ANGER

โบนัสของเซต| ภูตพิโรธแข็งแกร่งยิ่งขึ้นและจู่โจมเฉพาะตอนที่คุณกดปุ่มยิง

 » ของวิเศษ | เซตของวิเศษ | ภูตพิโรธ
เซตของวิเศษ THE LORD OF ANGER (เจ้าแห่งความพิโรธ) ประกอบด้วย ของวิเศษทั้งหมด 13 ชิ้น

เมื่อคุณสะสมของวิเศษชิ้นใดก็ได้ในเซตนี้ครบ 4 ชิ้นจะได้รับโบนัส คือ ภูตพิโรธแต่ละดวงสร้างความเสียหายแก่ศัตรูแรงขึ้น และภูตพิโรธจะเลิกจู่โจมโดยอัตโนมัติในห้องที่มีศัตรู เปลี่ยนเป็นจู่โจมเฉพาะช่วงที่คุณกดปุ่ม ยิง  เท่านั้น
หัวใจ

» พิกอัพ
 **หัวใจ** (Heart) เป็นพิกอัพชนิดหนึ่ง สามารถฟื้นฟู HP ประเภทหัวใจของคุณได้แต่ไม่เกินจำนวน  ช่องหัวใจที่คุณมี

## ชนิดของหัวใจ

หัวใจปกติมีทั้งหมด 5 แบบ แต่ละแบบฟื้นฟู HP ได้ไม่เท่ากัน ดังนี้

 Flying heart | * ฟื้นฟู HP ประเภทหัวใจ 0.5 HP
 Flying heart | * ฟื้นฟู HP ประเภทหัวใจ 1 HP
* หัวใจติดปีกจะบินไปมาในห้องแล้วสลายตัวไปภายใน 2-3 วินาทีหลังจากปรากฏออกมา

## เรื่องอื่น

* ถ้าหากคุณไม่มีช่องหัวใจเลย หรือมีช่องหัวใจเปลี่ยนเป็นสีแดงทุกช่องแล้ว คุณจะไม่สามารถเก็บหัวใจเพิ่มเติม

ภาษาไทย : English
BLUE DOCTOR

* เลเวล 1
* เลเวล 2

drop random shields.

He collects hearts and has a chance to give you shields.

drop random shields.

 » สัตว์เลี้ยง
ตอนที่สัตว์เลี้ยงชนิดนี้ฟักออกมาจากไข่จะอยู่ในร่างเด็กซึ่งไม่ได้ทำประโยชน์อะไรในขณะที่บินติดตามคุณ

เมื่อเลเวลอัพจะกลายเป็นร่างโตเต็มวัยและคอยบินไปแตะหัวใจทุกชนิดรวมทั้งหัวใจเน่าที่หล่นอยู่ตามพื้นห้อง เมื่อหัวใจเหล่านั้นโดนมันแตะมีโอกาสที่มันจะดรอปโล่ออกมาให้ (ไม่การันตีว่าจะได้โล่ทุกครั้ง)

## เรื่องอื่น

* สัตว์เลี้ยงชนิดนี้สามารถแตะหัวใจติดปีกที่ลอยไปมาได้ด้วย เมื่อหัวใจติดปีกกลายเป็นโล่จะหล่นลงมาที่พื้น ทำให้คุณเก็บได้โดยไม่จำกัดเวลา
* ถ้าหากคุณมีสัตว์เลี้ยงชื่อ  PETER พร้อมกับสัตว์เลี้ยงชนิดนี้ ทั้งคู่จะแย่งกันไปแตะหัวใจ แต่สุดท้ายแล้วหัวใจเน่าที่เกิดขึ้นจาก PETER จะโดนสัตว์เลี้ยงชนิดนี้เก็บต่ออยู่ดี

ภาษาไทย : English
น็อต

» พิกอัพ | ด่านโบนัสแบบที่ 4
**น็อต** เป็นพิกอัพชนิดหนึ่งที่พบเฉพาะในด่านโบนัสแบบที่ 4 ซึ่งเอาไว้มอบให้หุ่นยนต์มังกรกินเพื่อแลกกับของรางวัลเป็นของวิเศษ

เมื่อคุณเก็บน็อตจากพื้น ตัวน็อตจะเปลี่ยนเป็นสีเข้ม  แล้วลอยตามหลังคุณแบบเดียวกับไข่ ทั้งนี้ น็อตแต่ละอันมี HP เท่ากับ 4 HP

ตอนคุณกลับไปหาหุ่นยนต์มังกร คุณอาจจำเป็นต้องผ่านห้องที่เต็มไปด้วยหนาม หากน็อตสัมผัสกับหนามระหว่างทาง HP ของน็อตจะลดลงทุกครั้ง เมื่อ HP เหลือ 0 น็อตจะหายไป ทำให้คุณส่งมอบน็อตให้หุ่นได้น้อยลง

คุณสามารถดู HP ของน็อตแต่ละอันได้โดยกดปุ่ม  เพื่อหยุดเกมแล้วตรงรายการไอเทม สัตว์เลี้ยง คลิกเลือกที่รูปน็อตแต่ละอัน

## รูปภาพ

น็อตที่เก็บสะสมได้ 5 อันกำลังลอยตามหลังตัวละคร

ภาษาไทย
ถังระเบิด

» วัตถุ | บล็อก
**ถังระเบิด** (Explosive Barrel) เป็นวัตถุประเภทบล็อกที่ทำให้เกิดการระเบิดรอบ ๆ ตัวถังเมื่อโดนทำลาย แรงระเบิดสามารถทำให้คุณ สัตว์เลี้ยง ศัตรู และวัตถุอื่น ๆ เสียหาย เช่น ถังไม้ ถังหิน ก้อนหิน ประตูคริสตัล

หากมีถังระเบิดใบอื่น ๆ อยู่ในรัศมีของการระเบิดจะเกิดการระเบิดต่อกันเป็นทอด ๆ ทั้งนี้ ปืนที่มีเลเวลหรือพลังโจมตีต่ำต้องยิงที่ถัง 2 ถึง 3 ครั้งถังจึงจะระเบิด

ถังระเบิดมีโอกาสดรอปของทั่วไปเหมือนวัตถุประเภทบล็อกชนิดอื่น ๆ

ภาษาไทย : English
ความเร็วในการเคลื่อนที่

» ค่าพื้นฐานตัวละคร
**ความเร็วในการเคลื่อนที่** (Movespeed) เป็นค่าพื้นฐานของตัวละครประเภทหนึ่งซึ่งเป็นค่าที่กำหนดระยะเวลาที่ตัวละครใช้ในการย้ายตำแหน่งไปทางซ้ายหรือขวา ด้วยปุ่ม  หรือ

ยิ่งตัวละครมีความเร็วในการเคลื่อนที่มาก ยิ่งใช้เวลาในการย้ายตำแหน่งน้อย

ตัวละครทุกตัวในเกม **Neon Abyss** มีความเร็วในการเคลื่อนที่ตั้งต้นเท่ากันทุกตัว และสามารถเพิ่มความเร็วได้เพียงวิธีเดียว คือ ได้ของวิเศษที่มีโบนัสเพิ่มความเร็วในการเคลื่อนที่

## ของวิเศษที่เกี่ยวข้อง

ของวิเศษเหล่านี้เพิ่มความเร็วในการเคลื่อนที่ของตัวละคร

ภาษาไทย